بەرپرسێكی سەربازیی باڵای ئەمریكا دەڵێت، زیاتر لە 100 هەزاری سەربازی ئەمریكی لە ئەوروپا بڵاوەیانپێكراوە و كار لەگەڵ هاوپەیمانان لە ناتۆ دەكەن بۆ “بەرپەرچدانەوەی ڕوسیا”.\nكاسلین هیكس جێگری وەزیری بەرگریی ئەمریكا ڕایگەیاند، لە دەستپێشخەری بەرپەرچدانەوەی ئەوروپییدا، توانایەكی زۆرمان بونیادناوە.\nهیكس لەمیانەی وتەیەكیدا لە (پەیمانگای ڕۆناڵد ڕیگان) وتیشی، “زیاتر لە 100 هەزار سەربازی ئەمریكی لە گۆڕەپانی ئەوروپی و دەوروبەریدا هەن. ئێمە لە دۆخی باشداین لەوێ، ئیدارەی بایدن پێشبینی سنووردانانی بۆ ئەگەری چالاكییە دوژمنكارییەكانی ڕوسیا لە ئەوروپا كردبوو”.\nپێشتر دەستەی ئەركانی بیلاڕوسیا ڕایگەیاند، هاوپەیمانیی ناتۆ هێزەكانی لەنزیك سنوور پەرەپێدەدات و ئامادەكاری بۆ “پرۆسەی سەربازی بە ئاراستەی ڕۆژهەڵات” دەكات.\nئاشكراشیكرد نزیكەی 37.5 هەزار سەرباز، لەنێویاندا 24.5 هەزار لە پۆڵەندا و وڵاتانی بەلتیك هەن، هەندێك هێزیش لە نزیك سنوورەكانی ڕوسیا و بیلاڕوسن، كە دەكرێت بەشێوەیەكی خێرا گروپی هێرشبەریان لێدروستبكرێت.\nئەمڕۆ و سبەینێ تاوەباران دەبارێت\nیانەی چێڵسی خاوەنی نوێی دیاریكرد\nحكومەتی زیمبابوی، فەرمانبەرانی دەوڵەتی خستووەتە بەردەم دوو بژاردەوە، یان دەبێت خۆیان ڤاكسینبكەن، یاخود دەستلەكاربكێشنەوە. ئاژانسی هەواڵی “ڕۆیتەرز” لەزاری…\nکاروانێکی سەربازیی ڕوسی بەدرێژیی 27 کیلۆمەتر بەرەو کیێڤ بەڕێوەیە\nلەگەڵ پێخستنە ڕۆژی شەشەمی هێرشی ڕوسیا بۆسەر ئۆکرانیا، وێنەیەکی مانگە دەستکردەکانی کۆمپانیای (ماکسار) کاروانێکی سەربازیی ڕوسیا پیشاندەدات کە…\nڕێكخراوی كاری نێودەوڵەتی ڕایدەگەیەنێت، ژنان و خاوەن كرێ كەمەكان زەرەرمەندترینی كاریگەرییەكانی پەتای كۆرۆنان. ڕێكخراوەكەی سەر بە نەتەوەیەكگرتووەكان ئەمڕۆ…\nچەند قاچاخچیەکی کورد لە ئیتاڵیا دەستگیرکران\nپۆلسی ئیتاڵیا 7 کوردی دەستگیرکرد کە تۆمەتی قاچاخچییەتیان دراوەتە پاڵ و بەوە تۆمەتبارکراون خەڵکیان لە هەرێمی کوردستانەوە ڕاکێشاوە…


کۆدی هه واڵ : 807952\nسه ر چاوه : ابنا کوردی 24\nشه‌ڕكه‌رێكی به‌ناوبانگی عێراقی له ریزه‌كانی حه‌شدی شه‌عبی دانی به‌وەدانا، له ناوچه‌ی بێجی، سێ چه‌كداری داعشی به‌زیندوویی سووتاندووه و، دەڵێ: پێویستە بە دڕندەترین شێوە بسووتێندرێن.\nئەبو عزرائیل دەڵێ "ته‌نانه‌ت جه‌سته‌كانی چەکدارانی داعش له گۆڕه به‌كۆمه‌ڵه‌كاندا ده‌ردێنم و ده‌یانسووتێنم. پێویسته به‌دڕنده‌ترین شێوه بسووتێندرێن و مامه‌ڵه‌یان له‌گه‌ڵدا بكرێت، چونكه خاكی عێراقیان زه‌وتكردووه. پێش ئەوەی بچنە دۆزەخ من لێرەوە دۆزەخیان نیشاندەدەم".\nئەو کارەی ئەبو عزرائیل لە گرتەیەکی ڤیدیۆییدا دەردەکەوێت، کە بەرواری بڵاوکردنەوەی بۆ چەند مانگێک پێش ئێستا دەگەڕێتەوە. له وەڵامی پرسیاری ئاخۆ ئه‌و سێ چه‌كداره‌ی داعش عه‌ره‌بی سوننه بوون؟ ئه‌بو عزرائیل ره‌تیده‌كاته‌وه و ده‌ڵێ "به‌هیچ شێوه‌یه‌ك عه‌ره‌بی سوننه‌م نه‌سووتاندووه، ئه‌م كاره‌ش ناكه‌م. ئه‌و سێ چه‌كداره‌ی داعش قه‌وقازی بوون".\nئه‌بو عزرائیل هەروەها روونی ده‌كاته‌وه، ئەو به‌هیچ شێوه‌یه‌ك كێشه‌ی له‌گه‌ڵ عه‌ره‌بی سوننه نییه، ته‌نیا دژایه‌تی ئه‌و كه‌سانه ده‌كات، كه خۆیان به‌سوننه‌ی عێراق ده‌زانن و له ناو داعش دژی عێراقییه‌كان ده‌جه‌نگن.\nئەوەی داعش بە میرات بۆ عێراقی جێ هێشت\nسعودیە پاداشی تاوانکاریەکانی بە ئەندامەتی لە ئەنجوومەنی مافی مرۆڤ وەرگرت\nOctober 31, 2016 - 11:26 PM


Home›هەواڵ›کوردستان›لە کەمتر لە سێ کاتژمێردا چوار رووداوی هاتووچۆ لە گەرمیان روویاندا\nله سنوورى گه‌رمیان له ماوه‌ى كه‌متر له سێ كاتژمێردا چوار رووداوى هاتووچۆ روویانداو به‌هۆیه‌وه 9 هاووڵاتى بوونه قوربانى و زیانى ماددى زۆریش كه‌وتووه‌ته‌وه.\nبە گوێرەی ئەو زانیاریانەی کە SNN لە سەرچاوەیەکی پۆلیسەوە وەریگرتووە: ئێواره‌ى ئه‌مڕۆ له ماوه‌ى كه‌متر له سێ كاتژمێردا چوار رووداوى هاتووچۆ روویانداوه و به‌هۆیانه‌وه نۆ كه‌س برینداربوون كه برینى چوار كه‌سیان زۆر سه‌خته و ره‌وانه‌ى نه‌خۆشخانه كراون.\nسەرچاوەکە وتیشى: رووداوى یه‌كه‌م له ناوچه‌ى قۆره‌توو بووه و به‌هۆیه‌وه ئۆتۆمبیلێك دواى وه‌رگه‌ڕانى به ته‌واوى سووتاو ژن و پیاوێك برینداربوون. رووداوى دووه‌م ئۆتۆمبیلێكى بارهه‌ڵگر له ناحیه‌ى باوه‌نوور وه‌رگه‌ڕاو ته‌نها زیانى مادى بووه. هاوكات له ناوچه‌ى توران ئۆتۆمبیلێك وه‌رگه‌ڕاو به‌هۆیه‌وه چوار كه‌س به سه‌ختى برینداربوون و ڕه‌وانه‌ى نه‌خۆشخانه كراون.\nكه‌مێك له‌مه‌وبه‌ریش له شەقامی پشتێنه‌ى شارى كه‌لار له پێكدادانى دوو ئۆتۆمبیل سێ كه‌س برینداربوون و زیادى ماددى زۆریش به‌ر ئۆتۆمبیله‌كان كه‌وتووه.\nبه پێى به‌دواداچوونى پۆلیسى هاتووچۆى گه‌رمیان سه‌رجه‌مى رووداوه‌كان پابه‌ندنه‌بوونى شۆفێران بووه به رێنماییه‌كان و خێرالێخوڕین بووه.


ژیان | چاوپێکەوتن | کەژاڵ ئەحمەد: پێموانییە هەرگیز واز لە شیعر بهێنم مەگەر شیعر خۆی وازم لێبهێنێت\nکەژاڵ ئەحمەد: پێموانییە هەرگیز واز لە شیعر بهێنم مەگەر شیعر خۆی وازم لێبهێنێت\n2020-12-01 | 2151 جار خوێندراوەتەوە\nشاعیران ھەمیشە ناتوانن بەردەوام بن لە یارییەک کە ناوی ژیانە، یارییەکی دڵڕەقانە، یٔەوەندەی دەتوانن دەجەنگن، لە جێیەکدا دەبنە گوڵێکی سپی بەردەم کڕێوە و لەسەرمان پەڕەکانیان دەوەرێت و بەدەم -با-یەکی ساردەوە ھەریەکێکیان ڕووەو جەمسەرێکی جیھان دەڕۆن و دەبنەوە بە بەشێک لە سروشت، شاعیرەکان منداڵی دەریاکانن، منداڵی ماسی و یٔەستێرە و باڵندە و درەختەکانن، یٔەوان بوونەوەرێکن لە قوڵایی سروشتەوە، ھەر بۆیەش یٔەوان نامرن، بەڵکو دەچنەوە ناو دڵی سروشت و سبەینێ لە شێوەیەکی دیکەدا دێنەوە ناو جیھان.\nکەژاڵ یٔەحمەد شاعیرێکی دیاری کوردە و ساڵانێکی بەرچاوە شیعرەکانی مایەی سەرنجن، یٔەو زیاد لە شێوازێکی لە نووسینی شیعردا یٔەزموونکردووە، یٔێمەش وەکو تۆڕی ھەواڵی ژیان پێمان گرنگ بوو لەم دیمانەیەدا ھەندێک پرسیار یٔاڕاستەی یٔەو شاعیرە بکەین.\nژیان: خوێنەری چ بوارێکیت؟ خۆشەویسترین کتێبی ژیانت کامەیە کە خوێندبێتتەوە؟\nکەژاڵ یٔەحمەد : من عاشقی کتێبم، ڕۆمان و بیرەوەری و چیرۆک و کتێبەکانی زانستی گەردوون و کتێبەکانی فیکر و فەلسەفە و دیوانی شاعیرانی سەردەمە جیاوازەکان، یٔەمانە ھەموویان بەشێکن لە خولیای ڕۆژانەم. خۆشییەکی زۆر لە خوێندنەوە دەبینم بە جۆرێکە کە ھەستی غەریبیم تیا دەڕەوێنێتەوە، خۆشەویستترین کتێبی ژیانم بەپێی قۆناغەکانی ژیانم یٔەمانەبوون ( زەردەشت وای وت ی نیتچە) (جداریە محمود درویش واتە دیواربەند ی مەحمود دەرویش) کە پێم وایە جوانترین قەسیدەیە سەبارەت بە مەرگ. ڕۆمانی فقھاء الڤلام ( فەقێکانی تاریکی) ی سەلیم بەرەکات . کتێبی (ژنان و خۆشەویستی) لێکۆڵەری یٔەمریکی شیرھایت، ( مەرگی تاقانەی دووەم ) ی بەختیار عەلی. ڕۆمانی( قەڵای دمدم) ی عەرەبی شەمۆ، کتێبی (کورتە مێژوویەکی زەمەن) تاریخ موجز للزمن ی ستیفن ھاوکینگ کەباس لە تەقینەوەی گەورەی گەردوون و چاڵە ڕەشەکانی بۆشایی گەردوون دەکات، ھەروەھا (یٔەفسانەی سیزیف و مرۆڤی یاخی و ڕۆمانی الغریب) سێ کتێبی زۆر خۆشەویستن لەلام، فەیلەسوفی فەرەنسی یٔەلبێر کامۆ نووسیونی.، بیرەوەرییەکانی ( یٔیمپراتۆرە سورەیا و ھیلاری کلنتۆن و گۆڵدا مایٔیر و جیھان سادات) لە کتێبە ھەرە خۆشەویستەکانی ژیانمن، ھەروەھا ڕۆمانی سێبەری با و یاریی فریشتەکە ی زافۆن کە ھیوا قادر لەسویدییەوە وەریگێڕاون،اللامنتمی کۆلن ویلسن و انیس حبیبە روحی ڕۆماننوسی چیلی یٔێزابێل یٔەلەندی، لەم ڕۆژانەشدا ڕۆمانی (داگیرکردنی تاریکیی) بەختیار عەلی چووە ڕێزی خۆشەویستترین کتێبەکانی ژیانمەوە.\nژیان: حەزت لە شیعری چ شاعیرێکی بیانییە؟ یٔەی لە شاعیرنی کورد کامەیان جێگەی سەرنجتە؟\nکەژاڵ یٔەحمەد: لە شاعیرانی کورد مەحوی و گۆران و شێرکۆ بێکەس و مەستورەی یٔەردەڵانی و نەجیبە یٔەحمەد و لازۆ یٔازاد و نارین ڕۆستەم. لەشاعیرانی عەرەب یٔەدۆنیس و مەحمود دەرویش و ماغوت و دنیا میخایٔیل .لە فارسەکان سوھراب و فروغ و نیما و شاملو،لە بیانییەکان ت.س یٔلیۆت و ولیەم شکسپیر، والت وایتمان و یٔادگار یٔالانپۆ.\nژیان: یٔەگەر کەنجێک داوات لێبکات ڕێگایەکی نیشان بدەی تاکو بیگرێتەبەر بۆ یٔەوەی ببێتە شاعیر، تۆ کامە ڕێگای نیشان دەدەی؟\nکەژاڵ یٔەحمەد: ڕێگایەک نییە بمانگەیەنێت بە شاعیربوون بەڵکو دەبێت خۆمان شاعیربین و بۆ ڕێگەیەک بگەڕێین ببین بەشاعیرێکی زۆر باش، دەبێت یٔەو گەنجە خۆی شاعیربێت بۆیٔەوەی داوای یٔەوەم لێبکات ڕێگاکانی بوون بە شاعیرێکی باش و کاریگەری نیشانبدەم، یٔەوکاتە دەتوانم پێی بڵێم یٔەو زمانەی پێی دەنوسیت دەوڵەمەندی بکە، بەرگەی تاڵییەکانی دنیای نوسین بگرە، زۆر بخوێنەرەوە و کەم لەخۆباییبە.\nژیان: دیدگایەک ھەیە لەلای زۆرینەی شاعیرانی ژنی کورد بەرچاوە، یٔەویش یٔەوەیە زۆرینەی شاعیرانی ژن پێیان وایە شیعر ھۆکارێکە بۆ خستنەڕووی یٔازارەکانی ژن لە کۆمەڵگادا، یان نیشاندانی دیوێکی غەمگین و تراژیکی وەھا کە مرۆڤ پڕ دەکات لە نەفرەت، بەڕاست ژن لەم کۆمەڵگایەدا بەوجۆرەن؟ یٔەی کاری شیعر یٔەوەیە؟ یٔەی تۆ چۆنی دەبینی؟\nکەژاڵ یٔەحمەد: لە شیعرێکدا وتوومە عەشق بچوکترین بار ھەڵناگرێت، یٔینجا شیعریش بەھەمان شێوەیە کە زۆر نازدارترە لەوەی بارگاویی بکرێت بە بار و کۆڵی یٔایدیۆلۆژی و سیاسی و کێشەکانی دیکەی ناو کۆمەڵگە. شیعر باسی ھەموو یٔەو لایەنانەش دەکات بەڵام لەپێناوی یٔەوانەدا نەخوڵقاوە و نابێت بکرێت بە یٔامڕازی گەیاندنی پەیام، چونکە لەوکاتەدا کە شیعر بەو ھەموو یٔازادییەوە دەکەیتە کۆیلەی یٔامانجێک وەک باڵندەی ناو قەفەز یان دەنگی خۆشی خوێندنی لە دەستدەدات یان دەمرێت. شیعر وتنی گۆرانیی ژیانی خۆمانە ، بە خۆشی و ناخۆشییەکانیەوە. کاردانەوەی شیعر ھەرچییەک بێت، نەفرەت یان ڕەحمەت یٔەوەیان پەرچەکردارێکی یٔاساییە بەمانای خراپی یان باشیی دەقێک نییە، یٔایا باوەڕناکەیت ژیانی ژن پڕە لەتاڵی وا دەپرسیت یٔایا ژیانی ژن لەم کۆمەڵگەیەدا بەوجۆرەیە؟ تۆ خوێنی ژنانی کوژراوت نەبینیووە؟ بۆنی جەستەی سووتاوی ژنێکت کردووە کە لە نایٔومێدیدا خۆی سووتاندووە، یٔەو ژنانەت بینیووە کە لێیانیان خواردووە؟ پێم وانییە شاعیر موسلیحی کۆمەڵایەتییە، کاری شاعیر شتێکی دیکەیە شیعارات نییە، بەڵام چۆن جوانیی شەونمێکی سەر گەڵایەک دەگوازێتەوە سەر لاپەڕە کە بەلای دیمەنێکی خوێناویشدا تێدەپەڕێت پەڵەی خوێنی زوڵم لێکراوان بەر لاپەڕە سپییەکانی دەکەون.\nژیان: تاڵترین دۆخ کە بەھۆی شیعرەوە یٔەزموونت کردبێت چی بووە؟ یٔەی خۆشترین؟\nکەژاڵ یٔەحمەد: تاڵترین یٔەزموون یٔەوکاتەبوو کە لە یٔوردن دەژیام ھەموو یٔەو ترسنۆکانەی لە حزوری خۆما قسەیان لەبیردەچوەوە، لە غیابما کەوتنە قسە پێ وتنم، یٔەو شیعرنووسە ژنانەش کە ھەرگیز نابن شاعیر چونکە مەرجەکانی شاعیربوونیان تیانییە و وایاندەزانی بەھۆی ھەبوونی منەوە ھەلیان بۆناڕەخسێت، کاتێکی زۆریان لەبەردەمدابوو تاخۆیان بسەلمێنن کەچی لە تاقیکردەوەکاندا شکستیان ھێناو نەبوون بە من، یان بابڵێم بە کەژاڵ یٔەحمەد، بەداخەوە خۆزگە بیانتوانیایە.\nخۆشترین دۆخ کە بەھۆی شیعرەوە یٔەزموونی دەکەم نوسینی شیعرێکی نوێ یان دیوانێکی جیاوازتر لە دیوانەکانی پێشوومە.\nژیان: پێوەری تۆ بۆ چاکی شیعرێک چییە؟ ھاوکات یٔەوەی وادەکات ھەر زوو بۆمان دەرکەوێت یٔەوەی دەیخوێنینەوە شیعرێکی خراپە کامە پێوەرە؟\nکەژاڵ یٔەحمەد: شیعری باش یٔەوەیە لە یادەوەریدا ھێلانە چێدەکات و وەک خۆشەویستییەکی ڕاستەقینە و گەورە تیاماندا دەمێنێتەوە، ھەندێکجاریش کار لە سەر داھاتوومان دەکات یٔیدی یان بەرەو فەنابوون وەک ژەنەڕاڵی پایز ی، بەرەو شکۆ و نەمریی وەک شێرکۆ بێکەس، یان بەرەو گۆڕانکاریی بەرجەستە لەشیعر خۆیدا کە لە شیعری گۆراندا بەرجەستەیە، یان بەرە و تەنیاییە بە قەرەباڵغی دەورەدراوەکەی فروغ. نمونەی شاعیرە باشەکان کەمن و یٔەوان بەپێوەری کۆمەڵگەکەیان خراپترینەکانی سەردەمەکەی خۆیانن. کەواتە پێوەری باشیی و خراپیی لە کەسێکەوە بۆ یەکێکی دیکە و لە سەردەمێکەوە بۆ سەردەمێکی کە دەگۆڕێت. یٔەوەی ھەموومان کۆکدەبین لەسەر باشیی یان خراپیان یٔەوانەن، لە بێژنگە گەورەکەی ڕۆژگار دەدرێن و وەک یٔاڵتونی ناو قووڕاو یان مرواریی ناو سەدەفەکان یٔەدرەوشێنەوە.\nژیان: زۆرینەی یٔەوانەی لە بوارێکدا بەھرەمەندن و کاری تێدا دەکەن، حەزیان بۆ بواری دیکەش ھەبووە و ھەیە، بەڵام بە ھەر ھۆکارێک بێت نەیانتوانیوە یٔەزموونی بکەن، لای تۆ جگە لە شیعر کامە بوار جێگەی سەرنجت بوو؟ بۆچی کارت تێدانەکرد؟\nکەژاڵ یٔەحمەد: ڕۆمان و بیرەوەریی دوو بواری زۆر گرنگن لە ڕەوتی خوێندنەوەی چەند ساڵە و بەردەواممدا، بەڵام ھۆکارێکی بەھێز ڕێگربووە لەبەردەممدا و نەیایھێشتووە یٔەم دوو ھونەری نوسینە یٔەزموون بکەم. ھۆکارەکەش بەسادەیی دەیڵێم یٔەوەیە: نامەوێت بنووسم بەتەنیا لەبەریٔەوەی بووترێت: یٔەم خانمە شاعیریش و ڕۆماننوسیشە بەڵکو دەمەوێت کە نوسیم عەرشی ڕۆمانی کوردیی بلەرزێنم و گۆڕانێک لەوەدا بکەم کە یٔێستا ھەیە. سەبارەت بە نەنووسینەوەی بیرەوەرییەکانم ھۆکارەکە پەیوەندیی بە کاتەوە ھەیە، پێم وایە ھێشتا وادەی نوسینەوەیان نەھاتووە.\nژیان: کەی واز لە نووسینی شیعر دەھێنیت؟\nکەژاڵ یٔەحمەد : یٔەو کاتەی ھەنجەتێکی دیکەم دۆزیەوە بۆ ژیان، لەوانەیە بۆ ماوەیەک لەشیعر دووربکەومەوە، بەڵام پێم وانییە ھەرگیز واز لەشیعر بھێنم ،مەگەر شیعر خۆی وازم لێ بھێنێت. وەک چۆن لە واقیعیشدا دەستبەرداری کەس و ھیچ شتێک نابم تا یٔەو دەستبەردارم نەبێت. ویژدانم یٔاسودەیە کە ھیچ کەس و شتێکم بەجێ نەھێشتووە بەڵام بەردەوام بەجێھێڵراوبووم . ھەر لەبەر یٔەوەشە ڕێکەوتی زۆرخەڵکی پەشێمانم کردۆتەوە بەڵام خۆم تامی پەشێمانی نازانم.


ژینگه‌ی مرۆڤ، بارمته‌ی نیزامی سه‌رمایه‌داری\nژوئن 5, 2022 41\nئه‌مڕۆ یه‌ك شه‌ممه ٥ی ژوئه‌ن، به‌رابه‌ر له‌گه‌ڵ ١٥ی مانگی جۆزه‌ردان، به پێی ڕۆژژمێری ڕێكخراوی نه‌ته‌وه یه‌كگرتووه‌كان ڕۆژی جیهانیی پاراستنی ژینگه‌یه. ئه‌م ڕۆژه له ساڵی ١٩٧٢دا له لایه‌ن كۆبوونه‌وه‌ی گشتیی ئه‌م ڕێكخراوه په‌سند كرا تا هانده‌ری پاراستنی ژینگه بێت. له به‌ڵگه‌كانی ئه‌م ڕێكخراوه‌دا نووسراوه كه ١٠٠ ده‌وڵه‌ت ئه‌م مافه‌یان قه‌بووڵ كردووه كه كۆمه‌ڵگا و مرۆڤ پێویسته له ژینگه‌یه‌كی سالم به‌هره‌مه‌ند بن. ئایا ئه‌م مافه وه‌دی هاتووه یان وه‌كوو زۆرێك له مافه كۆمه‌ڵایه‌تی و مرۆییه‌كانی دیكه له دنیای بورژواییدا پێشێل كراوه؟ ئایا ئه‌م پێشێلكرانه به‌رینه هه‌روا درێژه‌ی هه‌یه یان ڕێكخراوی نه‌ته‌وه یه‌كگرتووه‌كان توانیوێتی به‌ری پێبگرێت؟\nڕاستییه‌كان چیمان پێ ده‌ڵێن؟\nدایكی ئێمه زه‌وی، كه به پێی دوایین داتا زانستییه‌كان ته‌نیا په‌ناگای قابیلی ژیانی مرۆڤه له‌ناو گشت كائیناتدا، تووشی قه‌یرانێكی بێوێنه بووه. چوونه‌سه‌ره‌وه‌ی پله‌ی گه‌رمای زه‌وی بووه‌ته هۆی گه‌رمبوونی هه‌وا و به‌هه‌ڵم بوونی ئاوه‌كان. یه‌كێك له دواهاته‌كانی ئه‌م دیارده‌یه‌ش خوڵقانی ویشكه‌ساڵیی خۆفناكه به‌تایبه‌ت له ناوچه ویشك و نیوه‌ویشكه‌كان. له وه‌ها باروودۆخێكدا ژینگه‌ی سالم و به‌رهه‌مهێنانی بژێوی سرووشتی بۆ زۆربه‌ی دانیشتووانی سه‌ر گۆی زه‌وی ڕۆژ به ڕۆژ دژوارتر ده‌بێته‌وه. چوونه‌سه‌ره‌وه‌ی پله‌كانی گه‌رما ده‌بێته هۆی توانه‌وه‌ی سه‌هۆڵه مه‌زنه‌كانی جه‌مسه‌ری زه‌وی كه ئه‌وه‌ش دیسان بێجگه‌ڵه بردنه‌سه‌ره‌وه‌ی ئاستی ئاوی ده‌ریا و ئۆقیانووسه‌كان ده‌بێته‌وه هۆی گه‌رمتر بوونی زه‌وی.\nئاوه‌كان، واته مایه‌ی ژیانی مرۆڤ و ئاژه‌ڵ و گیا، به‌خاتری پاشماوه‌ی ناوه‌نده سه‌نعه‌تییه‌كان و زبڵه‌كان یه‌كجار پیس بوون. ئه‌م پیس بوونه به‌تایبه‌ت له‌گه‌ڵ تێكردنی كێوی پلاستیك له‌ناو ده‌ریا و ئۆقیانووسه‌كان، ژیانی ملیاردها بوونه‌وه‌ری ده‌ریایی خستووه‌ته مه‌ترسییه‌وه و باروودۆخی له‌ناوچوونی به‌شێكی زۆریانی خوڵقاندووه. به پێی لێكۆڵینه‌وه‌یه‌ك كه له نێوه‌ڕاسته‌كانی مانگی مه‌ی ٢٠٢١دا بڵاوكراوه‌ته‌وه، ٢٠ كۆمپانی، نیوه‌ی زبڵه په‌لاستیكیه یه‌كبار مه‌سره‌فه‌كان به‌رهه‌م دێنن كه ڕه‌وانه‌ی ده‌ریا و ئۆقیانووسه‌كان ده‌كرێن. پاراستنی ئۆقیانووسه‌كان و به‌رده مه‌رجانییه‌كان بۆ به‌ره‌نگاربوونه‌وه له‌گه‌ڵ گۆڕانی كه‌ش و هه‌وا، دابین كردنی مادده‌ی خۆراكی و پێشگیری له له‌ناوچوونی فره‌چه‌شنیی ژینگه‌یی، یه‌كجار گرینگه. به‌ڵام كرده‌وه‌ی سیستمی ده‌سه‌ڵاتدار به‌سه‌ر جیهان، به‌پێچه‌وانه‌یه.\nگه‌رمبوونی زه‌وی و كه‌مبوونی باران و له‌ناوبردنی دارستانه‌كان، بووه‌ته هۆی ویشك بوونی چۆماو و تاڵاو و ده‌ریاچه‌كان. له‌ناوبردنی دارستانه‌كان هه‌روه‌ها خوڵقانی بیابانه به‌رینه‌كانیشی لێكه‌وتووه‌ته‌وه. دارستانه‌كانی ئامازۆرن، كه گه‌وره‌ترین دارستانه‌كانی بارانیی جیهانن و به سیه‌كانی زه‌وی ناوبانگیان ده‌ركردووه، به‌خاتری سیاسه‌تی ده‌وڵه‌تی پارێزه‌ری سه‌رمایه له برێزیل و  ئاگركه‌وتنه‌وه‌ی به‌ئانقه‌ست و بڕینی داره‌كان له ئاستی به‌ریندا، ڕۆژ به ڕۆژ لێیان كه‌م ده‌بتێه‌وه. ده‌رهێنانی له‌ڕاده‌به‌ده‌ری مادده مه‌عده‌نییه‌كان له لایه‌ن كۆمپانییه‌كانه‌وه، به‌رهه‌مهێنانی به‌رین و داسه‌پاندنی به‌كارهێنانی ناپێویست به‌سه‌ر دانیشتووانی به‌شێك له جوگرافیای جیهان و فڕێدانی كێوێك له‌و كاڵایانه‌ی كه ساڵیانێكیتریش به‌كاردێن و به‌كه‌ڵكن له‌گه‌ڵ گشت ئه‌و فاكته‌رانه‌ی كه باسیان لێكرا، كاره‌ساتی ژینگه‌ییان له ئاستی جیهاندا په‌ره‌پێداوه. ئه‌م بابه‌ته نه ته‌نیا ژیانی مرۆڤ، به‌ڵكوو ژیانی ملیاردها بوونه‌وه‌ری دیكه‌شی خستووه‌ته مه‌ترسییه‌وه. ئه‌وانه‌ی كه توانای مانه‌وه‌یان نه‌بووه له‌ناوچوون و باقییه‌كه‌شیان به‌ره‌وڕووی گه‌لێك كێشه‌ی ژینگه‌یی بوونه‌ته‌وه. لێكۆڵینه‌وه‌كانی چه‌ند ساڵی ڕابردوو نیشانیان داوه كه گوشاری له‌ڕاده‌به‌ده‌ری سه‌ر ژینگه، میكرۆئۆرگانیسمه‌كانی له‌گه‌ڵ مه‌ترسیی له‌ناوچوون به‌ره‌وڕوو كردووه‌ته‌وه. ئه‌وانیش بۆ درێژه‌ی ژیانیان ده‌ستیان كردووه به گۆڕان و له‌ئاستێكی به‌ریندا هێرشیان كردووه‌ته سه‌ر مرۆڤ، كه ویرووسی كۆرۆنا دوایین نموونه‌یه‌تی.\nهۆكاری سه‌ره‌كیی ئه‌م باروودۆخه، خاوه‌نانی كۆمپانییه زه‌به‌لاحه‌كان، ده‌وڵه‌تانی خزمه‌تكاریان، شه‌ره‌نگێزان و ئه‌رته‌شه‌كانی جیهانن. هه‌ربۆیه هه‌موو ڕێكه‌وتنه‌كانی وه‌ك ڕێكه‌وتنی پاریس، كه له لایه‌ن ده‌وڵه‌ته بورژواییه‌كانه‌وه واژۆ كراوه و به‌ڵێنی هێنانه خواری گازه گوڵخانه‌ییه‌كان و گه‌رمبوونی جیهانیان داوه، له‌ژێر پێی كێبه‌ركێی زاتیی سه‌رمایه‌دا له‌ت ده‌بن و وه‌لا ده‌ندرێن. ڕاسته توندئاژۆكانی وه‌ك كۆماری ئیسلامیش له زومره‌ی هۆكاره سه‌ره‌كییه‌كانی له‌ناوبردنی ژینگه‌ن.\nكاره‌ساتی ژینگه له ئێرانی ژێر ده‌سه‌ڵاتی ڕژیمی ئیسلامی بابه‌تێكی به‌ناوبانگه. پڕۆژه‌ی ڕژیم بۆ خودكه‌فایی كه‌شاوه‌رزی ئاكامی مه‌ترسیدار و قه‌ره‌بوونه‌كراوه‌ی بۆ ئاوه‌كانی ئێران لێكه‌وتووه‌ته‌وه. كشت و كاڵ به‌شێوه‌ی نازانستی بووه‌ته هۆی ئه‌وه‌یكه به‌شێوه‌ی مامناوه‌ند ئاستی ئاوه‌كانی ژێر عه‌رز ١٠ میتر بڕۆنه خوارتر و زۆربه‌ی ده‌ریاچه‌كانی ئێران یان ویشك بن و یان به‌ره‌و ویشك بوون بچن. باروودۆخی دڵته‌زێنی ده‌ریاچه‌ی ورمێ كه له‌ژێر كاریگه‌ری سیاسه‌تی نازانستیانه‌ی به‌ندئاو درووستكردنی سپای پاسداراندا به‌ره‌و له‌ناوچوون ده‌ڕوات، له نموونه‌كانی ویشك كردنی ئاوه‌كانه له لایه‌ن كۆماری ئیسلامییه‌وه. كارناسان نووسیویانه كه له ماوه‌ی ٤٢ ساڵی ڕابردوودا ٩٠ له‌سه‌دی ژینگه‌ی ئێران له‌ناوچووه، به‌رینایی دارستانه‌كان نیوه بووه، ئێران گه‌یشتووه‌ته پله‌ی یه‌كه‌می له‌ناوبردنی خاك له‌ئاستی جیهاندا و ساڵانه دوو ملیارد تۆن له خاكه‌كه‌ی له‌ده‌ست ده‌دات. له‌ناوچوونی خاك ده‌بێته هۆی په‌ره‌سه‌ندنی بیابانه‌كان و هه‌ربۆیه ئێران پله‌ی یه‌كه‌می بیابانزایی پێدراوه له‌ئاستی جیهاندا و له هه‌ر ده‌قیقه‌دا ٣٠ میتری چوارگۆش له خاكی ئێران ده‌بێته بیابان. له نیوه‌ی ده‌شته‌كاندا باروودۆخه‌كه تا ڕاده‌یه‌ك قه‌یراناوییه كه به‌كرده‌وه كشت و كاڵ تێیاندا قه‌ده‌غه كراوه و هه‌ڵبه‌ت پێویسته به‌م ئاماره ڕێژه‌ی له‌ڕاده‌به‌ده‌ری پیس بوونی ئاو، خاك و هه‌واش زیاد بكه‌ین.\nزۆرێك له چالاكانی ژینگه‌پارێز هه‌وڵیان داوه تا له شێوازی هه‌ڵه‌ی ئاوداشتن و له‌ناوبردنی دارستانه‌كان له ئێران ڕێگری بكه‌ن. به‌ڵام كاردانه‌وه‌ی ڕژیمی ئیسلامی، ده‌ستبه‌سه‌ركردن و ته‌نانه‌ت كوشتنی ئه‌وان بووه. سپای پاسداران كاووس سه‌ید ئیمامی و گرووپه‌كه‌ی كه له ڕێگه‌ی لێكۆڵینه‌وه‌كانیانه‌وه مه‌ترسییه ژینگه‌ییه‌كان نیشان ده‌دا، ده‌ستبه‌سه‌ر كرد و كاووس سه‌ید ئیمامیی له‌ژێر ئه‌شكه‌نجه‌دا كوشت تا گه‌ڵاڵه نیزامی و دژه‌مرۆیی و كاولكه‌ره‌كانی ژینگه‌یان لێ له‌قاو نه‌درێ. ئه‌م هێزه دژه‌مرۆییه كه‌سانێكی وه‌ك شه‌ریف باجوه‌ر، محه‌ممه‌د په‌ژووهی، ره‌حمه‌ت حه‌كیمی نیا و ئۆمید كۆهنه‌پووشیی به‌ئانقه‌ست له‌ناو دڵی ئاگردا ڕه‌ها كرد تا هێزه ژینگه‌پارێزه‌كان له ناوچه‌یه‌كی هه‌ستیاری وه‌ك مه‌ریوان ده‌ست نه‌ده‌نه ڕێكخستن.\nبه‌ڵام ڕژیم سه‌ره‌ڕای هه‌موو كرده‌وه‌یه‌كی دڕندانه دژبه چالاكانی ژینگه‌پارێز، له‌و مه‌یدانه‌دا شكستی خواردووه. ئه‌مڕۆ بزووتنه‌وه‌ی دیفاع له ژینگه ئه‌و هێزه سێكۆلارانه‌ی تێدایه كه سیاسه‌ته‌كانی دژه ژینگه‌ی ڕژیم ده‌به‌نه ژێر پرسیاره‌وه. چالاكانی ژینگه‌پارێزی ئێران به‌شێك له‌و بزووتنه‌وه مه‌زنه و هێزی خه‌باتكاری پاراستنی ژینگه‌ن له‌ئاستی جیهاندا. له‌ناو ئه‌م هێزه‌دا هه‌زاران چالاكی تازه‌لاو و لاوی وه‌ك گرێتا تۆنبێرگ، كه به تازه‌یی بووه‌ته ١٨ ساڵ، ده‌بیندرێ. سۆسیالیسته‌كان له‌م بزووتنه‌وه‌دا ڕۆڵێكی به‌رچاویان هه‌یه. ئه‌وان خوازیاری كه‌ڵك وه‌رگرتن له سه‌نعه‌تی سه‌وز له‌جیات سه‌نعه‌تی ئێستا و ڕاگرتنی به‌كارهێنانی سووته‌مه‌نییه‌كانی وه‌ك نه‌وت و گاز و به‌ردی خه‌ڵووزن. كه‌لامی كۆتایی ئه‌وه‌یكه سۆسیالیسته‌كان بۆ چاره‌سه‌ركردنی كێشه‌ی ژینگه خوازیاری گۆڕینی په‌یوه‌ندی نێوان مرۆڤ و ژینگه‌ن به‌جۆرێك كه له‌و حاڵه‌ته دوژمنانه‌یه‌ی ئێستا بێته ده‌ر و ببێته په‌یوه‌ندییه‌كی دۆستانه. بێگومان ئه‌وه‌ش وه‌دی نایه مه‌گه‌ر ئه‌وه‌یكه نیزامێكی سۆسیالیستی دابمه‌زرێت كه تێیدا قازانجپه‌رستیی سه‌رمایه‌داران هانده‌ری به‌رهه‌مهێنان نه‌بێت.


22/6/2021 - 11:36\nوه‌زاره‌تی كاره‌بای حكوومه‌تی هه‌رێمی كوردستان روونكردنه‌وه‌یه‌كی سه‌باره‌ت به‌كرێی كاره‌با به پێی پێوه‌ری زیره‌كی كاره‌با بڵاوكرده‌وه.\nعەلی ئیسماعیل، ئەندامی لیژنەی پێوەری زیرەک رایده‌گه‌ێنێت: تەنیا قەرزەکانی کەلەکەبوو و لە پێویست زیاتر بەکارهێنانی كارەبا دەبێتە بەرزبوونەوەی نرخەکەی.\nراشیده‌گه‌ێنێت: زۆربەی ئەو هاووڵاتیانەی دەڵێن پارەی زۆریان بۆ هاتۆتەوە، قەرزی كۆنیان لەسەرە و هەندێکیان نزیكەی ساڵێكە پارەی کارەبایان نەداوە.\nعه‌لی ئیسماعیل ئه‌ندامی لێژنه‌ی پێوه‌ری زیره‌كی كاره‌با ئاماژه بۆ ئه‌وه‌ش ده‌كات: بەدواداچوونی زۆرمان بۆ ئەو دەنگۆ و ناڕەزایەتیانە كرد كە گوایە پارەی هەندێك هاوبەش زۆر هاتۆتەوە، لەئەنجامدا دەركەوت کە پێوەرە زیرەكەكە بە دروستی پارەی كارەباكەی خوێندووەتەوە.\nهه‌روه‌ها راشیده‌گه‌ێنێت: لەمانگی رابردوو 250 هەزار ماڵ بە پێوەری زیرەك پسوولەی كارەبایان بۆ گەڕاوەتەوە و لەم مانگەشدا 400 هەزار ماڵ پسوولەی كارەبایان پێ دەدرێت.\nئاماژه بۆ ئه‌وه‌ش ده‌كات: ئەو هاوبەشانەی سەرپێچیان لە پێوەرە كۆنەكە یان لە راكێشانی كارەبا كردووە، بەپێی ئەم پێوەرە نوێیە كۆتایی بەم سەرپێچیانە هاتووە، ئەمەش دادپەروەریی لە پێدانی كارەبا بە هاوبەشان مسۆگەر دەکات.\nعه‌لی ئیسماعیل ده‌شڵێت: ووردە ووردە پارەی موەلیدە كەم دەبێتەوە. بەهۆیەوە ئەم بارگرانییە زۆرە لەسەر شانی هاوڵاتیاندش كەم دەبێتەوە.\nئه‌ندامه‌كه‌ی لێژنه‌ی پێوه‌ری زیره‌ك راشیده‌گه‌ێنێت: لە هەموو جیهان پرۆژەی پێوەری زیرەک بە درێژایی 7-8 ساڵ جێبه‌جێ ده‌كرێت، بەڵام ئێمە لەماوەی 1-2 ساڵ ئەم پرۆژەیە به خێراییه‌كى زۆر پێوانه‌یى جێبەجێی دەکەین.


جاکلین فێرناندێز - ویکیپیدیا، ئینسایکڵۆپیدیای ئازاد\nخانمەکتەرێکی سریلانکیداڕێژە:SHORTDESC:خانمەکتەرێکی سریلانکی\nجاکلین فێرناندێز لە بۆنەیەکی ھێڵی ئاسمانی سریلانکا\n١١ی ئابی ١٩٨٥\nخانمەکتەر، نمایشکاری پێشووی جلووبەرگ\n٢٠٠٩ تاکوو ئێستا\nجاکلین فێرناندێز لەدایکبووی ١١ی ئابی ١٩٨٥ لە مەنامە، بەحرەین. جاکلین خانمەکتەری بۆلیوود و نمایشکاری پێشووی جلووبەرگە. لە ساڵی ٢٠٠٦ بووەتە شاجوانی گەردوونی سریلانکا. لە ساڵی ٢٠٠٩ بۆیەکەمینجار ڕۆڵی گێڕا لەفیلمی عەلائەدین (Aladin) کە شانبەشانی ڕیتیش دیشموک و ئەمیتاب باچان دەرکەوت. بۆ ساڵی دواتر واتە ساڵی ٢٠١٠ بۆجارێکی دیکە لەفیلمی (Jaane Kahan Se Aayi Hai) لەگەڵ ڕیتیش دیشموک دەردەکەوێتەوە ھەمان ساڵ لەگۆرانییەکی تایبەتی لەفیلمی ھاوسفوول (Housefull) دا دەردەکەوێت.\nساڵی ٢٠١١ لەفیلمی Murder 2 دادەرکەوێت و لەم فیلمە سەرکەوتنێکی باشبەدەستدەھێنێت. بەڵام باشترین فیلمی جاکلین بۆساڵی ٢٠١٤ەیە ئەوکاتەی لەفیلمی Kick لەگەڵ سەلمان خاندا دەردەکەوێت و لەئێستادا لەڕیزی حەوتەمی پڕداھاتترین فیلمی بۆلیوودە\nلە ساڵی ٢٠١٥ ساڵێکی شکست بوو بۆ جاکلین چونکە لەفیلمەکانی Roy و Bangistan تووشی شکست ھاتن. دواتر لە ٢٠١٦ لەفیلمی ھاوس فوول ٣ دووبارە لەگەڵ ئاکشەی کومار دەرکەوتەوە و سەرکەوتنێکی باشێ بەدەستھێنا وە ھەمان ساڵ لەفیلمی دیشووم لەگەڵ جۆن ئەبرەھام و ڤارون داڤان دەرکەوت لەوێشدا فیلمەکە پلەی ناوەند بوو لە بۆکس ئۆفیس.\nکۆمنزی ویکیمیدیا، میدیای پەیوەندیدار بە جاکلین فێرناندێز تێدایە.\nجاکلین فێرناندێز لە بنکەدراوەی ئینتەرنێتیی فیلمەکان\nجاکلین فێرناندێز لە ئینستاگرام\nوەرگیراو لە «https://ckb.wikipedia.org/w/index.php?title=جاکلین_فێرناندێز&oldid=717111»\nئەم پەڕەیە دواجار لە ١٢:٣٥ی ١٥ی ئەیلوولی ٢٠٢٠ نوێ کراوەتەوە.


دوایین ڕێنمایی بۆ خەڵکی لەسەرانسەری Yorkshire و Humber سادە کراوە.\nناوت بنووسە بۆ پشکنینی PCRی بێبەرامبەر\nکوتانى کۆڤید-19ی بێبەرامبەری خۆت بەدەست بێنە\nپلان دابنێ و بۆ خۆجیاکردنەوە ئامادە بە.\nڕوونکردنەوەی کۆڤید ھەڵمەتێکە کە یارمەتی یارمەتی خەڵکی لە سەرانسەری Yorkshire و Humber دەدات تا لەگەڵ کۆڤید-19 ژیان بکەن و کار بکەن. ھەڵمەتەکە ڕاستی، ڕێنمایی، چیرۆکی ڕاستەقینە و زانیاری دابین دەکات، کە بۆ ئامۆژگاریی سادە و ئاسان بۆ خوێندنەوە بە زیاتر لە 12 زمانی جیاوازدابەشکراون.\nھەست بە باشی ناکەیت؟ تا؟ کۆکە؟ گۆڕان یان لەدەستدانی تام و بۆن؟\nڕوونکردنەوەی پشکنین ناوی خۆت بۆ پشکینی PCR بنووسە چۆنیەتی خۆجیاکردنەوە\nخۆت و کەسانی تر لە کۆڤید-19 بپارێزە\nڕوونکردنەوەی پێکوتەکان لەبارەی پێکوتەکانی کۆڤید-19 ناوت بۆ پێکوتەی بێبەرامبەری خۆت بنووسە\nپشکنینی تۆ بۆ کۆڤید-19 پۆزەتیف بووە؟ بزانە پێویستە ئێستا چی بکەیت.\nڕوونکردنەوەی پشکنین چۆنیەتی خۆجیاکردنەوە ڕوونکردنەوەی خۆجیاکردنەوە\nھەندێک کەس دوای چەند ڕۆژێک لە کۆڤید-19 چاک بوونەتەوە، بەڵام من نا، زیاتر لە 10 ڕۆژی تا تەنانەت ھەست بە باشی بکەمەوە. من دەبوو کارەکەم بۆ ماوەی 2 ھەفتە دابخەم و لە ماڵەوە بمێنمەوە، کاتێکی سەخت بوو…


ئه‌نان بانگه‌شه‌ی لابردنی ئابڵوقه له‌سه‌ر لوبنان ده‌کات\nی مانگی هه‌شـت ٢٨, ٢٠٠٦\nسکرتێری گشتی نه‌ته‌وه یه‌کگرتووه‌کان کۆفی ئه‌نان بانگه‌شه‌ی ئیسرائیلیان کردووه کۆتایی به‌و ئابڵوقه‌یه بهێنێت که له‌سه‌ر لوبنانی داناوه، هه‌روه‌هاش داوای له حیزب الله کردووه هه‌ردوو سه‌ربازه ئیسرائیلیه ده‌ستگیرکراوه‌که ئازاد بکات.\nبه‌ڕێز ئه‌نان ڕۆژی دووشه‌ممه له به‌یروت ئه‌م تێبینیانه‌ی دا پاش ئه‌وه‌ی له‌گه‌ڵ سه‌رۆک وه‌زیری لوبنان فوئاد سه‌نیوره و وه‌زیرێکی سه‌ر به حیزب الله له‌ناو کابنه‌تی حکومه‌ت، مه‌حمود فنیش کۆبۆوه.\nحیزب الله دوو سه‌ربازی ئیسرائیلی ده‌ستگیرکرد کاتێک شه‌ڕوپێکدادان له 12 ی مانگی حه‌وتی ڕابردوو له‌سه‌ر سنور ڕوویدا. له‌و هه‌ڵمه‌ته‌دا، سێ سه‌ربازی ئیسرائیلی کوژراون و بووه ده‌ستپێکی شه‌ڕوپێکدادانێکی نوێی نێوان ئیسرائیل و حیزب الله که بۆ ماوه‌ی 34 ڕۆژ به‌رده‌وام بوو.\nبه‌ڕێز ئه‌نان گوتی ئه‌م گه‌شته‌ی بۆ به‌یروت کرد له پێناو گفتوگۆکردن له‌سه‌ر ده‌ره‌نجامی شه‌ڕه‌که و جێبه‌جێکردنی بڕیاری ئاگربه‌ستی نه‌ته‌وه یه‌کگرتووه‌کان و دووپاتکردنه‌وه‌ی پشتگیری نێونه‌ته‌وه‌یی له به‌رامبه‌ر لوبنان.\nسه‌رۆکی ڕێکخراوی نه‌ته‌وه یه‌کگرتووه‌کان به نیازیشه سه‌ردانی ئیسرائیل و سوریا و ئێرانیش بکات.\nهاوکات، تورکیا ڕه‌زامه‌ندی خۆی نیشانداوه له‌سه‌ر به به‌شداری کردنی هێزی له‌شکری ووڵاته‌که‌ی له هێزی ئاشتی پارێزی نه‌ته‌وه یه‌کگرتووه‌کان له لوبنان. به‌ڵام ئه‌م بڕیاره‌ی حکومه‌تی تورکی پێویستی به په‌سه‌ندکردنی په‌رله‌مان هه‌یه.\nله پاریسیش ، سه‌رۆک جاک شیراک، بانگه‌شه‌ی ئیسرائیلی کردووه که ئه‌و ئابڵوقه‌یه لابدات که له‌سه‌ر لوبنانی داناوه و داوای کۆبونه‌وه‌یه‌کی ته‌نگه‌تاوی نێوان یه‌کێتی ئه‌وروپا و نه‌ته‌وه یه‌کگرتووه‌کان و ئه‌مریکا و ڕووسیای کردووه تاوه‌کو گفتوگۆ له‌سه‌ر ڕه‌وشی نێوان ئیسرائیل و فه‌له‌ستینیه‌کانیش بکه‌ن.\nلوبنان ده‌ڵێت ئه‌و ئابڵوقه‌یه‌ی له‌سه‌ری دانراوه، سه‌رپێچیکردنه له بڕیاری ئاگربه‌ستی نه‌ته‌وه یه‌کگرتووه‌کان. ئیسرئیلیش ده‌ڵێت هه‌تاوه‌کو هێزه‌کانی نه‌ته‌وه یه‌کگرتووه‌کان نه‌گاته ناوچه‌که، ئه‌و ئابڵوقه‌یه‌ی لوبنان کۆتایی پێ ناهێنرێت.


ڕژێمی ئێران وەكو ڕژێمی سووریا دوژمنی كوردە\n2017-06-16 | 10:46:05\nساڵح موسلیم سەرۆكی پارتی یەكێتی دیموكراتی (پەیەدە)، كە بە باڵی رۆژئاوای كوردستانی پەكەكە دەناسرێن، ڕەتی كردەوە پارەكەی پشتیوانی لە ڕژێمی سووریا بكات و ئەوەشی ڕاگەیاند كە ڕژێمی ئێران هاوشێوەی ڕژێمی سووریا دژایەتی مافەكانی گەلی كورد دەكات.\nڕۆژی پێنجشەممە ساڵح موسلیم لە دیدارێكی رۆژنامە "ئەلریاز"ی سعودیدا ئاماژەی بەوە دا كەوا كاتی خۆی لەگەڵ عائیشە فەندی هاوسەریدا، بە یەكەوە لەلایەن ڕژێمی سووریاوە زیندانی كراون. گوتیشی "لەوەتەی ڕژێمی بەعس دامەزراوە، كورد لە خەباتێكی دوور و درێژ و تاڵ بەردەوامە".\nگوتیشی لەوەتەی هەڵگیرسانی شۆڕشی سووریاوە، ئەوان تێكەڵی شۆڕشەكە بوون، بەڵام بە دروشم و شێوەی تایبەتی خۆیان، بۆ ئەوەی داوای دیموكراتی و ئازادی و مافە سروشتیەكانی مرۆڤ بكەن، كە ئەم داوایانەش نە لەلایەن ڕژێمی سووریا و نە لەلایەن ڕێبەرانی ئۆپۆزسیۆنی سووریا قبووڵكراو نین.\nساڵح موسلیم لە وەڵامی ئەو پرسیارەی داخۆ سرووشتی پەیوەندییان لەگەڵ ڕژێمی ئێراندا چۆنە؟ گوتی "پەیوەندیمان لەگەڵ ئێران نیە، سیاسەتی ئێران جیاوازی لەگەڵ سیاسەتی ڕژێمی سووریا نیە لە دژایەتیكردنی مافەكانی كورد".


کۆنترین ناوهێنانی گۆران/هەورامیەکان لە مێژوودا کەی بووە و ئەوان کوردن یان بەزۆر دەکرێنە کورد؟ | یاریکورد یاهەق\nHome فەرهەنگ و هونەر کۆنترین ناوهێنانی گۆران/هەورامیەکان لە مێژوودا کەی بووە و ئەوان کوردن یان بەزۆر...\nزۆر جار ئەوەم دووبارە کردۆتەوە کە ئەوەی ئەمڕۆ بە مێژووی کورد لە قەڵەم دەدرێت جگە لە گاڵتەجاڕی هیچ شتێکی تر نیە. جا هەرچەندە پێشتر لەسەر ئەم بابەتەم نووسیوە بەڵام گرنگیی و دۆزینەوەی هەندێک بەڵگەی دێرین وای لێکردم کە جارێکی تر ئاوڕی لێ بدەمەوە. ئەم بابەتە لێکۆڵەرانی فارس و تورک عەرەب و هەندێک ئەرمەنیش زۆر کەیفیان پێدێت و بۆ مەبەستی سیاسی زۆر زیاتر لە کورد قسەی لەسەر دەکەن و لە ڕێگەی ئەم بابەتەوە دەیانەوێت هەورامی/گۆران/زازا بخەنە دەرەوەی نەتەوەی کوردەوە. جگە لەوەش هەندێک تاکی کورد لەسەر ئەو بابەتەیان نووسیوە کە پێناچێت نە لە زمان و نە لە مێژوو بگەن و ئەوانیش بێ زانینێکی ئەوتۆ هاتوون ملیان بۆ بۆچوونی ئەوروپی و فارس و تورک داوە. هەندێک جار بۆچوونی سەیریشیان لەسەر زمانەکەیان دراوە.\nسەرەتا دەبێت ئاگاداری ئەوە بین کە زمانی هەورامی و گۆران و زازا سەرەڕای هەندێک جیاوازیان هەموویان دەگەڕێنەوە بۆ یەک بەشی زمانی کوردی. بۆیە لێرەدا هەندێک جار کە ئاماژە بە گۆران دەکرێت مەبەست لێی ناوێکی گشتیە کە هەورامی و زازاکیش دەگرێتەوە. جا بنەچەی ناوی گۆران بۆچوونی جیاوازی لەسەرە. ئەوانەی هەوڵی لێکدانەوەی ناوی گۆرانیان داوە کەوتوونەتە ژێر کاریگەری خەیاڵات و فەنتازیای بەزەردەشتیکردنی کورد، بۆیە بێ بوونی سەرچاوە زۆربەیان بنەچەی ناوی (گۆران) یان گەڕاندۆتەوە بۆ (گابران) کە ئەوانە ئەو کەسانە بوون لەسەر ئاینی زەردەشتی مابوونەوە لە سەردەمی ئیسلامدا و بە (گابران) ناوهێنراون و گوایە دواتر ناوەکە گۆڕاوە بۆ (گۆران). ئەم بۆچوونە زیاتر متمانەی کردۆتە سەر خەیاڵات و ئایدۆلۆجیای شەخسی وەک لە سەرچاوەی مێژوویی لەبەر ئەوەی کە گۆران ناوەکەی زۆر لە ئاینی ئیسلام و زەردەشتیش دێرینترە و وشەی (گابران) ئەمرۆش لە کوردیدا بە نزیکی هەمان مانای سەردەمی ئیسلام بەکاردێت و بووە بە (گاوران) و بۆ ئاماژە بەوانەی لەسەر ئاینی ئیسلام نین بەکار دێت. بۆ نموونە بە هەموو ئاین و پەیکەرێکی دێرین دەوترێت گاور. دەبینرێت (دەربەند گاورە) لە ناوچەی قەرەداخ بۆ ئاماژە بە دەربەندێکە کە پەیکەرێکی تەمەن چوار هەزار ساڵەی تێدایە و لەبەر نەزانی ئاینی وێنەی ناو پەیکەرەکە پێی دەگووترێت دەربەند گاورە. لە شارەکانی کوردستادا زۆر جار گەڕەکی کریستیانەکان پێیان گوتراوە (گەڕەکی گاوران). وشەی (گاوران) لە وشەی (گابران) ەوە هاتووە و پەیوەندیەکە ڕوونە بەڵا م ئەو وشەیە لەگەڵ وشەی (گۆران) جیاوازن و یەک ناو نین. ئەگەر بەپێی ئەو بۆچوونە بوایە ئەوا ناوی گۆران پێش ئیسلام بوونی نەدەبوو لەبەر ئەوەی نزیکی دوو هەزار ساڵ لەمەوبەر لە سەرچاوەی یۆنانیدا ئاماژە بە (مید و گۆران و سەرەپەڕەیی) ەکان کراوە. لای یۆنانیەکان بە (گوران) باسکراون و ئەوەی کە دەیسەلمێنێت ئەوانە هەر گۆرانن ئەوەیە (سەرەپەڕەیی) ئەو کاتە لەلایەن یۆنانیەکانەوە ناوەکەیان تەرجومە کراوە بە مانای (مل پەڕێن). پێشتریش لە بابەتی ترمدا ئاماژەم بەوە کردووە کە میدەکان تەنها حوکمڕانی کورد بوون و نەتەوە نەبوون و ئەمڕۆ بە هەڵە لە لێکۆڵینەوە مێژووییەکاندا بە نەتەوە ئاماژەیان پێدەکرێت. بۆیە لەو تێکستەدا مید و گۆران و سەرەپەڕەیی بەیەکەوە وەک گروپ باسکراون تا نەتەوە. جگە لەوەش پێشتر نزیکی دوو هەزار و حەوت سەد ساڵ لەمەوبەر چەندین جار لە تێکستی ئاشوریدا ناوی گۆرانەکان لە کوردستاندا هێنراوە. لای ئاشوریەکان بە خەڵکە (کور/گور) ەکان و بە هەردوو شێوەکەی باسکراون. ئاشوری و ئارامیەکان لەگەڵ زۆربەی ناوە کوردیەکاندا پاشگره کوردیەکان لادەبەن دەنا بە دڵنیایی کوردەکان پاشگی کۆی (ان) لەگەڵ ناوەکە بەکارهێناوە و بە (گۆران) ناسیونی. جگە لە ناوەکەیان یەکێکی تر لە تایبەتمەندیەکانی گۆرانەکان لەو سەردەمەدا بوونی ئەو کڵاوە بووە کە تایبەتمەند بووە بەوان (بڕوانە وێنەکەی لای چەپ). ئەو جۆرە کڵاوە لە هەڵکەندراوەکاندا سەرنجی لێکۆڵەرانی بۆ خۆی ڕاکێشاوە و دواتریش زیاتر لە دوو سەد ساڵ لەمەوبەر کە میستەر ڕیچ دەچێتە ناوچەی سنە/ئەردەڵان و دوو سەربازی هەورامی دەبینێت، کڵاوەکانیان سەرنجی میستەر ڕیچ ڕادەکێشێت و وێنەیەکیان دەکێشێت (بڕوانە وێنەکەی لای ڕاست). بەو جۆرە دوای زیاتر لە دوو هەزار و شەش سەد ساڵ لەمەوبەر هەمان جۆرە کڵاوی تایبەت لای گۆرانەکان بەکارهاتووە.\nتا ئێستا بۆچوونێکی یەکلاکەرەوەم لەسەر لێکدانەوەی مانای ناوی گۆران لەلا گەڵاڵە نەبووە بەڵام زۆر لەگەڵ ئەوەدام کە ناوەکە پەیوەندی بە وشەی (کور) بە مانای “کێو” وە هەبێت لەبەر ئەوەی کە ناوی “گۆران” له زمانە سلافیەکاندا بە مانای “چیانشین” دێت. لە هەندێک ناوچەی کوردستانیش پیتی (ک) دەکرێتە (گ). ئەمە یەکەم جاریش نیە شتی لەو جۆرە لە زمانی کوردیدا ڕوو بدات. زۆر وشەی کوردی بە بەڵگەوە لە کوردستاندا لە سەردەمی دێریندا بەکارهاتووە و مانایان هەبووە و ئەمڕۆ چیتر مانایان نەماوە و لە زمانە خزمەکاندا ماناکانیان ماون. بۆ نموونە وشەی (بەگ) ی مید/کوردی کە لە کوردی نوێدا تەنها مانای نازناوی دەسەلاتدار دەدات، لە سەردەمی میدەکاندا جگە لەو مانایە مانای (خوا) شی هەبووە، کەچی لە هەموو زمانە سلاڤیەکاندا مانای خوای ماوە و لە کوردیدا نەیماوە. لە زمانی بولگاری، ڕوسی، سربی و پۆڵەندی وشەی (بۆگ) و لە زمانی سلافی و چیکی (بۆ‌ه)… مانای خودا دەدات.\nجگە لەوە ناوی گۆڕان مانای بەکارهێنانی لە کات و شوێنی جیاوازدا دەگۆڕێت. هەندێک کەسانی ئەکادیمی هەموو ئەوانەی کە زازا و هەورامی قسە دەکەن لە ژێر گۆراندا ناویان دەبەن. هەروەها لەبەر هەورامی/گۆرانی بوونی زۆرینەی دەقە یارسانیەکان، هەندێک جار ئەوانەی کە یارسانن خۆیان بە گۆران لە قەڵەم داوە. لە هەندێک حاڵەتدا هەندێک لە تورکی ئازەری یارسانی بۆ ئەوەی کە بڵێت یارسانیم، گوتوویەتی “من گۆرانم”. بەڵام بە گشتی گۆران ناوی گروپێکی گەورەی کوردە کە بە زمانی گۆران قسە دەکەن. لە ڕاستیدا گۆران و هەورامی لە ڕووی زمانەوە جیاوازیەکی ئەوتۆیان نیە. سەبارەت بە کوردبوونی ئەوان بابزانین چۆن ئەم گومانە و لەلایەن کێوە دروست کراوە ؟\nماریا ئۆشیا کە دکتۆرای لەسەر کورد وەرگرتووە، سەبارەت هەورامیەکان دەڵێت “نیشتەجێکانی هەورامان کە بە گۆرانی قسە دەکەن، لە ڕابردووەوە خۆیان بە جیا داناوە لە خەڵکی کورد” هەروەها بەردەوام دەبێت و دەڵێت “لە دوای ئەم پەنجا ساڵەوە بەهۆی تێکەڵاوبوونی زیاترەوە بە کورد دانراون”. ئۆشیا ئەم بۆچوونەی لە مارتن ڤان برۆنسنی لێکۆڵەری هۆڵەندیەوە وەرگرتووە کە سەرەڕای شارەزایی و هەندیك کاری زۆر چاکی سەبارەت بە کورد، بەڵام ئەویش لەگەڵ ئەو بۆچوونەیە. لە ئەنجامی ئەم شێوە لێکۆڵینەوە بێ بەڵگانەدا کە بە ڕوونی هەندێکیان بە ئەجێندای سیاسی کراون، ئەو بۆچوونە بێ بنەمایەیان لە ناوەندە ئەکادیمیەکاندا سەپاندووە و تەنانەت دەستەواژەی (کورد پرۆپە) “کوردی تەواو” یان داهێناوە و ئەوان تەنها کرمانج و سۆرانەکان بە کوردی تەواو دادەنێن.\nلە ڕاستیدا دەستنیشانکردنی ناسنامەی خەڵکێک لەلایەن کەسانێک لە دەرەوەی ناو کۆمەڵگەکەوە و بێ وەرگرتنی بۆچوونی ئەو خەڵکە خۆی و بێ پشت بەستن بە بەڵگەنامەی مێژوویی، بنەما سەرەتاییەکانی کاری لێکۆڵینەوەی زانستی تێدا نیە. ئەو پۆلێنکردنەی کە بەرامبەر بە کورد کراوە، هەر هەمان شێوەی ئەو پۆلێنکردنەیە کە بۆ باڵندە و ئاژەڵ کراوە کە تێیدا بۆچوونی گیانلەبەرەکە بە هیچ شێوەیەک بە هەند وەرنەگیراوە و هەوڵی تێگەیشتنی نەدراوە. بەو جۆرە ناسنامەیەک لە دەرەوەی کۆمەڵگەی کوردیدا لەلایەن خەڵکی بێگانەوە بەسەریدا سەپێنراوە. ئەم ئاڕاستەی کارە من زیاتر وەک تەعەدای دەبینم وەک لە کاری زانستی. کەچی سەرەڕای ئەوە بۆ لێکۆڵینەوە لەسەر کورد بە ڕەوا دانراوە و لە ناوەندە ئەکادیمیەکانیشدا قبوڵ کراوە. هەمیشە دەیڵێمەوە “کە داگیراو بوویت داگیرکراوانە مامەڵەت لەگەڵ دەکرێت و وەک کۆیلە دەبینرێیت.”\n– حەزم کرد کە زیاتر لەسەر بابەتەکە بنووسم بەڵام نەمویست لەوە زیاتر درێژەی پێبدەم، دەنا ئەم بابەتە لایەنی زمان و زاراوە لەگەڵ خۆی دەهێنێتە ئاراوە و شایانی ئەوەیە کە زیاتری لەسەر بنووسرێت.\n– وێنەکەی لای ڕاست وێنەی دوو سەربازی هەورامیە کە لە سەرەتای سەدەی نۆزدەیەمدا لە ناوچەی سنە وێنەکەیان کێشراوە و وێنەکەی لای ڕاست وێنەی هەڵکەندراوی سەربازێکی گۆرانە کە تەمەنی دوو هەزار و حەوت سەد ساڵە.\nکە بەم ناوچە جوگرافیەدا تێپەڕ دەبیت گروپێکی تری زمانەوانی هەیە کە لە تورکیا بە زازا و لە عێراق و ئێران بە گۆران (یان لەلایەن کورد خۆیانەوە ماچۆ- ماچۆ) ناسراون. زازا لەوپەڕی باکوری ڕۆژئاوا قسەی پێدەکرێت، لە نێوان دیاربەکر و ئەرزنجاندا. گۆران لە عێراق لەلایەن کاکەییەکانەوە لە نزیک تاوق، هەندێک لە زەنگەنەکان لە نزیک کفری و باجەلان نزیک خانەقین. لە ئێران هۆزە هەورامیەکان لە هەردوو دیوی سەختایی چیاکانی زاگرۆس لە ڕۆژئاوای سنە لەگەڵ هەندێک لە دراوسێکانیاندا لە باشور هەتاوەکو ڕێگای سەرەکی خانەقین- کرماشان لە ناوچەی قسەکردنی گۆڕاندا لە نێوان سلێمانی و ئەردەڵاندا دەبینرێن. ئەکادیمیە ئەوروپیەکان بە گشتی سورن لەسەر ئەوەی کە زمانی گۆرانی کوردی نیە و ئەو خەڵکانە کە قسەی پێدەکەن کورد نین؛بەڵام خەڵکەکە بە هەموو شێوەیەک خۆیان بە کورد دادەنێن.”\nوەک ڕوون بووەوە، ئەدمۆنس دەڵێت کە ئەمە بۆچوونی ئەوروپیەکانە دەنا گۆرانەکان بە هەموو شێوەیەک خۆیان بە کورد دادەنێن. جا ئەم بۆچوونە لە وڵاتی ئێران و تورکیادا زۆر پشتگیری لێ دەکرێت و زۆر هان دەدرێت بە مەبەستی جیاکردنەوەی زازا و گۆران و هەورامیەکان و دانانیان لە دەرەوەی نەتەوەی کورد. دیارە وەک لێکۆڵەرە ئەوروپیەکان دەستەواژەی “کوردی تەواو” یان داهێناوە، دەبوو پێناسەیەکیان بۆ کورد هەبوایە پێش ئەوەی کە ئەو بڕیارە بدەن و “کوردی تەواو” و “کوردی ناتەواو” یان بڕیار لێ بدایە. بەڵام نە پێناسەیان هەبووە و نە سوودیان لە سەرچاوەیەکی مێژوویی بینیوە.\nئێمە هەرچەندە بۆچوونێکی نەرێنی سەبارەت مەسعودی مێژوونوسی عەرەب لەلامان دروست بووە، بەڵام بە بۆچوونی من کتێبەکەی باشترین سەرچاوەیە لەسەر کورد لە سەردەمی ئیسلامدا و ئەو مێژوونوسە لە دێڕێکی بچووکدا مانای کورد بوونی زۆر جوان ڕوونکردۆتەوە. ئەو پیاوە لە سەدەی نۆیەمی زاینیدا، واتە نزیکی هەزار و دوو سەد ساڵ لەمەوبەر، دەڵێت “هەر کام لە جۆری کوردەکان زمانێکی کوردی خۆیان هەیە”. مەسعودی بە دەستەواژە زمانەوانیەکانی ئەو سەردەمە دەیەوێت بڵیت کوردەکان بە زاراوەی جیاواز قسە دەکەن بەڵام هەموو ئەو زاراوانە کوردین. ئەو بۆچوونە بەشێوەیەکی تر لە سەدەی چواردەیەمی زاینیدا لای ئەلعومەری دووبارە بووەتەوە و ئەلعومەری دەڵێت “کوردەکان هەرچەندە زۆر جۆریان هەیە کە لە بەشەکانی ئەم کتێبەدا باسکراون، بەڵام ئەو بەشانە پێکهاتەی جۆرێکی گشتین”. ئەلعومەری بە دەستەواژە زمانەوانیە سادەکانی ئەو سەردەمە دەیەوێت بڵێت سەرەڕای بوونی گروپی جیاواز لە ناو کورد دا، بەڵام هەموویان کوردن و بەشێکن لە نەتەوەیەک. عومەری باسی کوردەکان لە ناوچە جیاجیاکانی کوردستاندا دەکات و دێتە سەر باسی گۆرانەکان، ئەو بە (کوران) ناویان دەبات، لەبەر ئەوەی نه پیتی (گ) و نه پیتی (ۆ) لە عەرەبیدا نین و دەڵێت “تایفەیەکیان هەیە لە شاخەکانی هەمەدان و شارەزوور پێیان دەگووترێت کوران (گۆران)، ئەمانە هەموویان لە ناوچەیەکدا نیشتەجێن کە پێی دەگووترێت ڕیاوه‌ست (ریاوست) ی ئەمیر محەمەد، وە شوێنی دووهەمیان پێی دەگووترێت دەرتەنگ و ئەمیرەکەیان ئەمیر محەمەدە”.\n“ئەم خەڵکە لە خۆیانەوە زمانێکیان داهێنا کە نە عەرەبی و نە فارسی و نەعیبری و نە دەریە، ئەمڕۆ بەو زمانە دەڵێن کوردی و لە کوردستاندا بەکار دەهێنرێ. بەڵام زمانی کوردیش دوازدە شێوەیە کە وشەکانیان لە یەکتر ناچێ و بۆ لەیەکتر گەیشتنی تەرجومانیان پێویستە”.\nحاچی نیعمەتوڵا (١٨٧١- ١٩٢٠ ز)، کە یەکێک لە زانا و سەرکردەکانی یارسان بووە دەبێژێت کە ئەو کتێبی (ڕیسالەی تەحقیق) ی بە زمانی کوردی نووسیوە، کە لە ڕاستیدا بە گۆرانی نووسیویەتی. جگە لەوە دەڵێت زمانی سان سەهاک کوردی بووە کە دیسان مەبەستی لە گۆرانە. تەنانەت شەبەکەکانیش پێش بە سیاسی بوونی لێکۆڵینەوەی کوردی، خۆیان بە کورد داناوە و زمانەکەیان کە گۆرانە بە کوردی لە قەڵەمیان داوە. پیرمەندی شەبەک کە لە ساڵی ١٩٠٣ دا لەدایکبووە و بۆچوونی لەسەر ئاینی ئێزدی و شەبەک داوە، ناوی خۆی لە کتێبەکانیدا بە (ملا خلیل سلیمان الخابوري الکردي الشیهاني) نووسیوە . هەروەها فەرهەنگێکی زمانەوانی بۆ زمانی شەبەک داناوە کە گۆرانە و ئەو بە (قاموس کردي و عربي) ناونیشانی بۆ داناوە. کە بە ڕوونی ئەویش خۆشی بە کورد داناوە زمانەکەشی کە گۆرانە هەر بە کوردی دایناوە. واتە پێش ئەوەی کە ڕەشەبای دەوڵەتسازی سەرەتای سەدەی بیستەم دەستپێبکات، شەبەکەکان ئاسایی خۆیان بە کورد داناوە و زمانەکەیان کە گۆرانە، بە کوردی دایانناوە.\nمانای کورد بوون لە ناوی زانا کوردە گۆرانەکانی تریشدا دەردەکەوێت. پیرمەند و سۆفیگەری جیهانی گەورەی کورد کە لە سەدەی حەڤدەی زاینیدا ژیاوە و ئەمڕۆ چەندین لێکۆڵینەوە لە جیهاندا لەسەر کارەکانی بە زمانی ئینگلیزی کراوە و خاوەنی پەنجا و حەوت کتێبە لەسەر سۆفیگەری، دەبینرێت ناوەکەی بریتیە لە “براهیم کوردی گۆرانی شارەزووری”.\nژمارەی بینین 1,667


كۆرۆنا و ته‌نگژه‌ی دارایی جووڵه‌ی بازاڕی له‌نگه‌ى په‌كنه‌خستووه\nنیوه‌ڕۆی ئه‌مڕۆی بازاڕی له‌نگه\n:: PM:02:42:18/05/2020 \nنزیكبوونه‌وه‌ی جه‌ژنی ره‌مه‌زان جووڵه‌ی تایبه‌تی خستووه‌ته بازاڕی له‌نگه‌وه، فرۆشیاران رای ده‌گه‌یه‌نن سه‌ڕای بوونی كۆرۆنا و ته‌نگژه‌ی دارایی، جووڵه‌ی ئێمه به‌رده‌وامه، ئه‌ویش به‌هۆی هه‌رزانیی نرخه‌كانمانه.\nشێروان قادر فرۆشیارێكی بازاڕی له‌نگه‌یه و به "وشه"ی راگه‌یاند، سه‌رباری ئه‌وه‌ی ماوه‌ی دوو مانگ قه‌ده‌غه‌ی هاتوچۆ بوو، به‌ڵام به‌هۆی نزیكبوونه‌وه‌ی جه‌ژنی ره‌مه‌زان جووڵه كه‌وتووه‌وه بازاڕه‌كه‌مانه‌وه.\nكڕینی شتی جوان به نرخی گران نییه به‌ڵكو به هه‌ڵبژاردن و دانانی ستایله\nئه‌و فرۆشیاره گوتی، خه‌ڵك زیاتر رووی له جلوبه‌رگی له‌نگه كردووه، چونكه جله‌كانمان هه‌رزانه و خه‌ڵك زوو ده‌توانن بیگۆڕن.\nچه‌ند مانگێك له‌مه‌وبه‌ر حكوومه‌تی هه‌رێمی كوردستان رێكاره‌كانی به‌رانبه‌ر خۆپارێزی له كۆرۆنا له هه‌رێمی كوردستان گرته‌به‌ر، ئه‌وه له‌كاتێكدا بوو له وڵاتانی دراوسێ و رۆژهه‌ڵاتی ناوه‌ڕاست كۆرۆنا بوونی نه‌بوو، ته‌نیا له چین كۆرۆنا بڵاو بووبووه.\nساڵانه له‌گه‌ڵ نزیكبوونه‌وه‌ی بۆنه ئاین و نه‌ته‌وه‌ییه‌كان له هه‌رێمی كوردستان، خواست له‌سه‌ر كڕینی جلوبه‌رگ زیاد ده‌كات، ئه‌مه‌یش واده‌كات جووڵه بكه‌وێته بازاڕه‌وه، سه‌ره‌ڕای بوونی ته‌نگژه‌یش، چونكه خه‌ڵك به‌لایه‌وه گرنگه تایبه‌تمه‌ندییه‌كانی بۆنه ئاینییه‌كان و نه‌ته‌وه‌ییه‌كان پێڕه‌و بكات.\nته‌نگژه‌یی دارایی هه‌یه بۆیه ده‌ست به‌پاره‌كانم ده‌گرم\nئاڵان ئه‌حمه‌د كڕیارێكه هاتووه‌ته بازاڕی له‌نگه، چاو به‌دوكانه‌كان ده‌گێڕێت بۆ ئه‌وه‌ی جلێك بۆ جه‌ژنی ره‌مه‌زان بكرێت و به‌پاره‌یه‌كی كه‌م خۆی نوێ بكاته‌وه.\nئه‌و بۆ "وشه" گوتی، فه‌رامانبه‌ری حكوومه‌تم و له‌گه‌ڵ ئه‌وه‌ی مووچه‌م وه‌رنه‌گرتووه، به‌ڵام به‌هۆی ئه‌وه‌ی وا فێر كراوین كه جه‌ژن هات، پێویسته خۆمان نوێ بكه‌ینه‌وه، ئه‌وه‌یش له‌به‌رئه‌وه‌ی جه‌ژن واته خۆشی و نوێبوونه‌وه.\nله‌باره‌ی ئه‌وه‌ی بۆچی ئه‌و رووی له كڕینی جلی له‌نگه كردووه؟ گوتی كڕینی شتی جوان به نرخی گران نییه، به‌ڵكو به هه‌ڵبژاردن و دانانی ستایله.\nئه‌وه‌یشی خسته‌ڕوو، ده‌بێ ڕه‌چاوی ئه‌وه بكه‌م ته‌نگژه‌یی دارایی هه‌یه، بۆیه ده‌ست به‌پاره‌كانم ده‌گرم له‌به‌رئه‌وه‌ی ره‌نگه ته‌نگژه‌ی دارایی به‌رده‌وام بێت.\nله هه‌رێمی كوردستان ساڵانه سێ بۆنه‌ی فه‌رمی تایبه‌ت به كورد و مسوڵمانان هه‌ن كه ئه‌وانیش جه‌ژنی نه‌ورۆز، جه‌ژنی ره‌مه‌زان و قوربان. خه‌ڵكیش بۆ ئه‌و بۆنه فه‌رمییانه پێویست ده‌كا جلوبه‌رگی نوێ بكڕن، ئه‌گه‌ر توانای دارایی باشیش نه‌بێت، ئه‌مه‌یش مانای وایه كوردستانییان به‌رده‌وام به‌هیواوه هه‌نگاو ده‌نێن.


ANF | بەیونی میسری: ئامانجی دەوڵەتی تورک داگیرکەریە\nبەیونی میسری: ئامانجی دەوڵەتی تورک داگیرکەریە\nجەمال ئەلدین بەیونی یاریدەدەری پێشووی وەزیری دەرەوەی میسر ڕایگەیاند، وڵاتەکەی ناتوانێت دانیشێت و سەیری دۆخی لیبیا بکات و وتی،"دەوڵەتی تورک زۆر بێئەخلاوە و ئامانجی داگیرکەریە."\nچوارشه‌ممه, 22 Jul 2020, 08:25\nجەمال ئەلدین بەیونی یاریدەدەری پێشووی وەزیری دەرەوەی میسر و باڵیۆزی پایە بەرز کە یاریدەدەری ئەحمەد ئەبولخەید سەرۆکی کۆماری عەرەبیش بوو، لەبارەی دۆخی میسر و لیبیا و هەڵوێستی دەوڵەتی تورک و جیهان بۆ ئاژانسی هەواڵی فورات (ANF) قسەی کرد.\nبەیونی ڕایگەیاند میسر لە بەرانبەر ڕووداوەکان بێدەنگ نابێت و وتی،"مافی سروشتی خۆمانە ٢ ملیۆن هاوڵاتی خۆمان لە لیبیا بپارێزین."\nسەرۆک هۆز و شێخەکان لە لیبیا داوایان لە پەرلەمانی لیبیا و سوپای میسر کرد دۆخەکە هەڵسەنگێنن. ئێوە لەو بارەیەوە چۆن بیر دەکەنەوە؟\nمادەکانی یەک و پەنجای هاوپەیمانی نەتەوە یەکگرتووەکان، مافی خۆپاراستن دەناسێت. لەوانەیە هەندێک کەس بڵێن ئەوە بۆ ئاسایشی سنورەکانە، بەڵام لە ئێستادا ٢ ملیۆن مسیری لە لیبیا دەژین و پێویستە ئێمە بزانین کە مافی میسر هەیە ٢ ملیۆن هاوڵاتی خۆی لە لیبیا بپارێزێت و چاوەڕێ ناکات ئەو مەترسیە بگاتە سنوری میسر.\nتورکیا بۆ ئەوەی بێتە هەرێمەکە تاکە کارتێک کە لەدەستیدایە برایانی موسڵمانە. وەک تر هەموو کارتەکانی تورکیا ڕۆژانە ئاشکرا دەبن و دەسووتێن. هەروەها ڕووی قێزەون و ناشرینی لەبەرانبەر بۆ وڵاتان ئاشکرا دەبێت. لە هەمانکاتدا لە ئۆردنیش لەمبارەیەوە بڕیارێک دراوە، بەڵام پێویستە کارێکی هاوبەش و گەورە و دوور لە تاکەکەسی ئەنجامبدرێت.\nسەراج لەبارەی پاراستنی هاوبەش لەگەڵ تورکیا هاوپەیمانی و چاوپێکەوتنی ئەنجامداوە. ئەگەر ئەوە ڕاست بێت وادیارە بە هێنانی چەتەکان لە سوریا و وڵاتانی تر کارەکە دەکرێت. لە ڕاستیدا سەردانی سەرۆک هۆز و کەسایەتیەکانی لیبیا کارێکی باشە. لەسەر زۆر بابەت قسەیان کردووە و ڕێگایان داوە سەرۆکی میسر دەستوەردان بکات. لەبەرانبەر ئەو هەڕەشانەی سەر میسر و چوارچیوەی یاسا نێودەوڵەتیەکانی نەتەوە یەکگرتووەکان مافمان هەیە کە خۆمان بپارێزین. لەبیرم دێت بەریتانیا بە تەنها بە بیانۆی ئەوەی کە هاوڵاتیەکی کوژرا، ٧٠ ساڵ میسری داگیرکرد. ئەو کەسە بۆخۆشی خەڵکی ماڵتا بوو. ئەوە هۆکار بوو کە بەریتانیا میسر داگیر بکات و کەشتیە ئیبگلیزەکان خۆیان بگەیەننە ئەسکەندەرون.\nلە ئێستادا ٢ ملیۆن میسری لە لیبیان ئایا مافی میسر هەیە دەستوەردان بکات و بیانپارێزێت؟ یان بە تایبەتی کوشتنی ٢٣ میسری فیلە بە شێوەیەکی دڕندانە هۆکاری دەستوەردانە. ئایا مەترسیدارترین شت ئەوە نییە کە سوپای بیانی بچێتە ناو لیبیا؟\nمافی میسرە لە دەرفەتێکی گونجاودا دەستوەردان بکات. ئێمە لەوبارەیەوە سێ پەیامماندا. پەیامی یەکەمین ئەوەبوو کە سەرۆکی سیسی لە بارەگای سەرۆکی پێشوو محەمەد نەجیب پێشکەشی کرد کە وتی'خۆتان ئامادە بکەن'. لە ڕاستیدا دوای ئەو پەیامە زۆر کەس پرسیاری کرد کە بە ڕاستی میسر ئامادەیە و فڕۆکەکانی دەتوانن بگەنە شوێنی پێویست؟ پەیامی دووەم لە کاتی مانۆوری سەربازی بوو. هەروەک چۆن بینیمان کە فڕۆکەکان لە ئاسمان خۆیان ئامادە کردووە، هەروەها هەروەک چۆن سوپرایزی سەربازی و ئامادەکاری چەکی ئار پی جی لەسەر شانمان بینی و زۆر شتمان بینی. هەروەها هەندێک شت ماوە کە ناشزانرێت و گەورەترن. ئەوە بە تەنها دەرفەتێکی کەمی میسرە کە هەناسەیەک بداتە بەر وڵاتەکەی.\nوەک تر بۆ دەرەوە کە هەموو کەسێک تێبگات ئەوەیە کە پرسەکە بە تەنها کەشتی و لۆجیستیک نییە. پەیامی سێیەمینیش لە لایەن سامح شوکری وەزیری دەرەوەی میسر لە تەلەکۆنفرانسی ئەنجومەنی ئاسایشدا بڵاوکرایەوە. ئەگەر سەرەنج بدەینە ئەو پەیامانە دەبینین کە میسر هوشداری دەداتە هێزە بیانیەکان و چەتەکان. بە تایبەتی میسر، تورکیا و هەموو وڵاتانی دەریای سپی لەگەڵ یەکێتی ئەوروپا ڕێککەوتنی هاوبەشتیان هەیە کە تەئکید دەکرێتەوە پێویستە لەبەرانبەر تاوانی وەک تیرۆر، بەقاچاخناردنی پەنابەران و گەندەڵی بووەستنەوە و کارێکی هاوبەش بکەن. بەڵام ئێستا تورکیا بە چوونی بۆ لیبیا ٤ تاوانی ئەنجامداوە.\nئایا ئەوە بە واتای ئەوە دێت کە میسر دەستوەردان لە لیبیادا دەکات بۆ پاراستنی ئاسایشی نیشتمانی و پاراستنی ئاسایشی لیبیا؟ ئێمە ئەوەمان لە پەیامەکانی میسردا بینی.\nلە ڕاستیدا تورکیا هەڵوێستی خۆی بە شێوەیەکی بێئەخلاوانە دەردەبرێت، بابەتی برایانی موسوڵمانیش زۆر مەترسیدارە. لە میسر ئێمە لەدژیان وەستاینەوە و پشتی ئەوانمان شکاند. ئێمە چاودێری ئەوان دەکەین و هەموو پلانەکانیان ئاشکرا دەکەین. ئێستا ئێمە ئەوە جێبەجێ دەکەین. لە ئێستادا برایانی موسوڵمان لە تونسیش خەریکە دەڕووخێن. ئێمە دۆخەکەیان دەبینین. لە ئۆردن برایانی موسوڵمان وەک ڕێکخستنێکی نایاسایی لەقەڵەمدراون.\nدەتوانین بڵێن بە پێی ئەو پلانەی تورکیا دایناوە، دیارە کە تورکیا هەوڵی داگیرکردنی لیبیا دەدات؟\nڕاستە، بۆ ئێمەش ئاشکرا بووە کە دەیەوێت لەم سەدەیەدا لەوێ بمێنێتەوە. وەزیری بەرگری ئەردۆغان خۆی ئەوەی وت و دەڵێت،"ئەمە خاکی ئێمەبوو کە ئێوە داگیرتان کرد. باشە ئەگەر دەیەوێت داگیربکات بۆناچێتە نەمسا و مەجەرستان. ئەوە هەمووی نیشانەی ئەوەیە کە پلانەکانی ئاشکران و دەیەوێت دەستەسەر بکات و ئیرەیی تورکیا پیشان دەدات.\nتا ئێستاش تورکیا هەندێک بەڵگە کۆدەکاتەوە وەک بەڵگەی ئیخوانی لیبیا و ئیخوانی میسڕ کە باس لەوەدەکەن هەڵوێستیان لەدژی وڵاتانی لەگەڵ دوژمن چۆن بووە؟ میسر چۆن ئەوە دەبینێت، بە تایبەتی تورکیا ئەو بەڵگانە بەکاردەهێنێت بۆئەوەی بە زۆر کاریگەری لەسەر وڵاتان دروست بکات.\nبەڵێ ئەوە تابووری پێنجەمینە، لەم پرسەدا ئەم شەڕە شتێکی ئاسان نییە، لە بەرانبەر تابووری پێنججەم کە خۆی خستووەتە ناو کۆمەڵگا، لە سوپا و چەتەکان خرابترە. مەترسی لەسەر هەموومانە و بابەتێکی تیرۆرە و تیرۆرەکە لە بەرانبەر هەموو کەسێکە و هیچ کەسێک قبوڵی ناکات. زەحمەتە ئەو کەسانە زوو بە زوو ئاشکرا بکرێن، ئەوەش مەترسیدارترین شتە. بەڵام پلانەکانیان بە بەردەوامی لەژێر چاودێریدان و پێویستە بەردەوام لەژێر چاودێریشدا بن. لەدەرەوەی پرسی لیبیا تورکیا لە ڕێگەی سەربازەکانیانەوە هێرش دەکاتە سەر سوریا و عێراق و دەیەوێت داگیریان بکات و بەردەوامی بە داگیرکەری دەدات.\nتورکیا بە بیانۆی کورد خاکی عێراق و سوریا داگیر دەکای. دوایین جار چەتەکانی بۆ داگیرکاری بۆ لیبیا نارد. ئەوە بە ئاشکرایی پێشێلکردنی یاسای نێودەوڵەتیە، بەڵام کەس لەبەرانبەری ناوەستێتەوە؟\nئەوە دوژمنایەتیەکی بەرچاوە و ئەردۆغان دەیەوێت ئیمپڕاتۆری پێشوویان بگەڕێنێتەوە و دەیەوێت باکووری عێراق و باکووری سوریا داگیر بکات. دەمەوێت هوشداریەک بدەن، تورکیا ئەم گۆڕانکاریانەی دوایی وەک دەرفەتێک دەبینێت و دەیەوێت سوریا داگیر بکات. لیوای ئەسکەندەرۆن کە ئەو کاتە پایتەختەکەی مێرسین بوو، کاتێک لە وەزارەتی دەرەوەدا کارم دەکرد، کاتێک لەگەڵ سوریا ڕیککەوتنمان هەبوو، ناوی هەرێمەکەیان کردبووە ئەلسلیپ. ئەوە خاکی سوریایە. تورکیا دوای جەنگی دووەمی جیهان ئەوێی داگیر کرد.\nهەموو رێگاکانی ئاشتی و مەدەنیمان بەکارهێنا و لە ئێستاشدا بەدوای ڕێچارەسەردا دەگەرێین، بەڵام ئەو هەوڵانەی کە باسمان کرد، فەڕەنساش هاوکاریمان دەکات و بە تایبەت ئیمناوێڵ ماکرۆن سەرۆکی فەڕەنسا هەڕەشەی کرد و وتی،"ئەو کارەی کە تورکیا دەیکات لەدژی ناتۆیە و ئەڵمانیا، ئیتاڵیا، یونان، قوبرسیش گلەی لە تورکیا دەکەن و دەگوترێت کە بەرپرسە ئەوروپیەکانیش لێکۆلینەوە دەکەن ککە بە چ شێوەیەک سزای وەک ئابۆری و سزای تر لەسەر تورکیا دابنێن. ئەو هەوڵانەش گرنگ و باشن.\nئایا بۆچوونی ئەوان لە بەرانبەر تورکیا لەبارەی ناتۆ وەک ستاتۆیەک لەنێوان وڵاتانی ئەوروپادا گۆڕاوە و ئەو گۆڕابکاریە چییە؟\nئێمە دەستمان پێکردووە کە ڕای گشتی جیهان بەلای خۆماندا ڕابکێشین، لە سەرەتادا کار لە ئەوروپا و ناتۆدا دەکەین و ئێمە چاوەڕێین وەک وەک ڕووسا زۆر وڵاتی عەرەبیش هەڵوێستیان بگۆڕن. تا ئەو ڕادەیەی هەڵوێستی ئەمریکاش قبوڵ دەکرێت، واتە ئەو تورکیا وەک هێڵی یەکەمی خۆی دەبینێت و لەبەرانبەر ڕووسیا بەکاریدەهێنێت. بەڵام ئەمریلا دەزانێت کە کەس ناتوانێت بچێتە ڕۆژهەڵاتی ناوەڕاست تا ئاسایشی میسر لەبەرچاو نەگرێت. لە کاتی ئەیسەن هۆوەر و عەبدولناسردا ئەمریکا میسری وەک شتێکی گرنگ دەبینی.\nئێوە هەڵوێستی ئەمریکا چۆن دەبینن؟\nلە دەوڵەتانی کەنداوەوە دەبینرێت کە ئەوان هەندێک پلانی تورکیایان هەڵسەنگاندووە و لێیر تێگەیشتوون.\nهەڵوێستی دەوڵەتە عەرەبیەکان لەبەرانبەر تورکیا کە دەیەوێت ئیمپڕاتۆری و دەوڵەتی عوسمانی بگەڕێنێتەوە بۆ هەرێمەکە چۆنە؟\nقەتەر یەکەم وڵاتە کە لەگەڵ تورکیا پەیوەندی باشێ هەیە. جگە لەوە زۆر وڵات و پێکهاتەی تر ڕاستیەکە پێویستە بزانین کە پێویستە وڵاتانی عەرەبی زانا ببن. بە تایبەتی ئەو وڵاتانەی کە سنورن لەگەڵ لیبیا وەک تونس و جەزایر پێویستە دۆخەکە باش هەڵسەنگینن و هەڵوێستی خۆیان دەرببڕن.\nسعودیە، ئیماڕات و بەحرێن لە هەمان چوارچێوە و پرسەدا لەگەڵ میسڕ هاوڕان، ئەو ٤ وڵاتە گەمارۆیان لەسەر قەتەر دروست کردووە و قەتەریش لەگەڵ تورکیا هاوپەیمانی بەستووە.


مرۆڤه‌کان ئازادی خۆیان فرۆشتوه.\nخه‌ته‌نه‌کردنی ژنان، ئاماری ڕێکخراوی وادی ئه‌ڵمانی.\nبزاین عه‌لمانیه‌ت چییه؟ زۆر به کورت و زۆر به ساده‌یی. نووسه‌ری به‌ڕیز مه‌ریوان هه‌ڵه‌بجه‌یی.\nهه‌ندێك له چه‌واشه‌كاریه‌کانی ئیسلام. به‌شی دووهه‌م، نووسینی به‌ڕێز شنۆ موحه‌ممه‌د.\nقوربانیكردن، ئه‌فسانه‌و ترس تا هەژاری ئەقڵ، نووسینی شۆڕش شه‌ریف زاده.\nئسیلام و زانست، نووسینیی به‌ڕێز مه‌ریوان هه‌ڵه‌بجه‌یی.


2.list Timoteovi 4 SNC - دووەم تیمۆساوس 4 KSS | Biblica América Latina\n2.list Timoteovi 4 SNC - دووەم تیمۆساوس 4 KSS\nدووەم تیمۆساوس 4\n1لەبەردەم خودا و عیسای مەسیح، ئەوەی لە داهاتوودا زیندووان و مردووان حوکم دەدات، لەبەر دەرکەوتنی خۆی و شانشینەکەی ڕاتدەسپێرم: 2 وشەی خودا ڕابگەیەنە، ئامادە بە لە کاتی گونجاو و نەگونجاو، سەرزەنشت بکە، ڕابخوڕە، ورە بەرز بکەوە، بەوپەڕی پشوودرێژی و فێرکردنەوە، 3 چونکە کاتێک دێت خەڵک بەرگەی فێرکردنی دروست ناگرن، بەڵکو بەگوێرەی ئارەزووی تایبەتی خۆیان مامۆستا کۆدەکەنەوە قدیلکەی[a] گوێیان بکاتەوە. 4 بۆ ڕاستی گوێیان دادەخەن، بۆ ئەفسانە لادەدەن. 5 بەڵام تۆ، لە هەموو شتێکدا وریابە، لە ئازاردا دان بە خۆتدا بگرە، بە کاری مزگێنیدەری هەستە، خزمەتی خۆت تەواو بکە.\n6 سەبارەت بە من، وا وەک شەرابی پێشکەشکراو دەڕژێم[b] و کاتی کۆچکردنم هاتووە. 7 تێکۆشانێکی باش تێکۆشاوم، پێشبڕکێکەم تەواو کرد، باوەڕم پاراست. 8 ئێستا تاجی ڕاستودروستیم بۆ دانراوە، ئەوەی مەسیحی خاوەن شکۆ کە دادوەری ڕاستودروستە لەو ڕۆژەدا دەمداتێ، تەنها بۆ من نییە، بەڵکو بۆ هەموو ئەوانەشە کە پەرۆشی دەرکەوتنین.\n9 کۆشش بکە زوو بێیتە لام، 10 چونکە دیماس بەجێی هێشتم، ئەم جیهانەی خۆشویست و چوو بۆ سالۆنیکی، کریسکینیش بۆ گەلاتیا و تیتۆس بۆ دەلماتیا. 11 بە تەنها لۆقام لەلایە. مەرقۆس لەگەڵ خۆت بهێنە، چونکە بۆ من سوودبەخشە بۆ خزمەتکردن. 12 تیخیکۆسم ناردووە بۆ ئەفەسۆس. 13 کاتێک هاتیت، ئەو کەوایەی لە ترۆیاس لەلای کارپۆس بەجێم هێشت، لەگەڵ خۆتی بهێنە، تۆمارەکانیش[c] بە تایبەت دەستنووسەکان.\n14 ئەسکەندەری مسگەر زۆر خراپەی لەگەڵ کردم، مەسیحی خاوەن شکۆ تۆڵەی لێدەکاتەوە لەسەر کردارەکانی. 15 خۆتی لێ بپارێزە، چونکە زۆر بەرهەڵستی پەیامەکەمانی کرد.\n16 لە بەرگری یەکەمم کەس لەگەڵم نەهات، بەڵکو هەموو بەجێیان هێشتم. لەسەریان هەژمارد نەکرێت. 17 بەڵام مەسیحی خاوەن شکۆ لەگەڵم وەستا و بەهێزی کردم، تاکو بە منەوە جاڕدانەکە بە تەواوی بدرێت، تاکو هەموو گەلان ببیستن. ئیتر لە دەمی شێر دەرباز بووم. 18 مەسیحی خاوەن شکۆ لە هەموو خراپەیەکی دادێت دەربازم دەکات و ڕزگارم دەکات بۆ شانشینە ئاسمانییەکەی. با هەتاهەتایە مەسیح شکۆدار بێت! ئامین.\n19 سڵاو لە پریسکیلا و ئەکیلا و خێزانی ئۆنیسیفۆرۆس بکە. 20 ئەراستۆس لە کۆرنسۆس مایەوە، بەڵام تروفیمۆس بە نەخۆشی لە میلیتۆس بەجێم هێشت. 21 کۆشش بکە پێش زستان بێی. یۆبۆلۆس و پودیس و لینۆس و کڵاودیا و هەموو خوشکان و برایان سڵاوت لێدەکەن.\n22 مەسیحی خاوەن شکۆ لەگەڵ ڕۆحت بێت. با نیعمەتتان لەگەڵ بێت.\n4:3 ختووکە، قدیلانێ.\n4:6 مەبەستی نووسەر لێرەدا واتە من وا دەمرم، نەریت و باو بووە کە خواردنەوەی گرنگ وەک قوربانی ڕژێنراوە، لێڤییەکان 23:18.\n4:13 پەڕتووکی نووسراو لەسەر پێست یان کاغەز و پێچراوەتەوە.


کوردیپێدیا - 18 ڕێگەی نووسەرانە\n📖 18 ڕێگەی نووسەرانە | پۆل: کورتەباس | زمانی بابەت: 🏳 کوردیی ناوەڕاست\n18 ڕێگەی نووسەرانە\nوەرگێڕانی لە ئینگلیزییەوە: میدیا عەبدولقادر\nباشترین ڕێگا بۆ چوونە ناو دنیای نووسین و نووسەرێتی، ئەوەیە گوێ لە نووسەرانی تر بگرین، ئەم بابەتەش یەکێکە لەو هەوڵانە. ئێمە بەردەوام ئەزموونی نووسەرانی جیهانمان خستووەتە ڕوو و بەردەوامیش دەبین. کەواتە گوێ لە ئەزموونی نووسەرانی تر بگرە و دەست بکە بە نووسین.\nیەک: هەموو ڕۆژێک بنووسە\nهەموو ڕۆژێک نووسین ئەرکی یەکەمە، لەبەر ئەوەی گرنگە.\nدوو: وەک نووسەرێک بخوێنەرەوە\nستیڤن کینگ دەڵێت، ئەگەر کاتت نەبوو بۆ خوێندنەوە، کەواتە کاتیشت نابێت بۆ نووسین. بیکە بە خوویەک و هەمیشە کتێب لەگەڵ خۆتدا هەڵبگرە.\nسێ: وەک نووسەرێک تەماشای تەلەفزیۆن بکە\nئەگەر دەتەوێت ببیت بە نووسەر، پێویستت بەوەیە تەماشای تەلەفزیۆن بکەیت. هەندێک لە باشترین چیرۆکەکان لە تەلەفزیۆندا ڕوو دەدەن. وەک نووسەرێک تەماشا بکە و سەرنج بدە، کە بۆچی چەند کاتژمێرێکی تەمەنت لە تەماشاکردنی شتێکدا دەبەخشیت.\nچوار: وەک نووسەرێک تەماشای فیلم بکە\nڕەی برادبێری ئامۆژگاریی ئەو کەسانە دەکات کە دەیانەوێت ببن بە نووسەر، بە سەیرکردنی زۆری فیلم. ئەو ئامۆژگاریی دەکات بە تەماشاکردنی فیلمی کۆن. فیلم ڕێگەیەکە بۆ تێگەیشتن لە هەموو چیرۆکەکە لە ماوەی 2 کاتژمێردا.\nپێنج: شوێنی خۆت ڕێک بخە\nپێویستت بە شوێنێکە کە تێیدا مێشکت بزانێت کاتی نووسینە. لە هەر شوێنێک بیت مێشکت ڕابهێنە کە بکەوێتە سەر ڕێڕەوی نووسین.\nشەش: هاوشێوەکانت بدۆزەرەوە\nبە دوای نووسەرانی تردا بگەڕێ. بیاندۆزەرەوە. وانە وەربگرە. بەشداریی گرووپی نووسین بکە.\nحەوت: تەنیا بۆ یەک خوێنەر بنووسە\nهەوڵ مەدە بۆ هەموان بنووسیت. نووسین بۆ هەموو کەسێک؟ ئەمە کارێکی شێتانەیە.\nهەشت: سنوور دابنێ لەگەڵ خێزان و هاوڕێکانتدا\nنووسینەکانت گرنگن. ئەمە کاری تۆیە. خشتەی نووسینەکانت دابنێ و بیانپارێزە.\nنۆ: وەک ئەوە بنووسە کە کاری خۆت بێت\nئەگەر نووسین کاری تۆیە، کەواتە تۆ چەند شتێک دەکەیت. کاتی بۆ تەرخان دەکەیت، هەوڵ بۆ فێربوون دەدەیت، بۆ ئەوەی کارەکەت بە باشی بکەیت. هەروەها ئەوە تەواو دەکەیت کە دەستت پێ کردووە. چاوەڕێی ئەوەش دەکەیت کە خەڵکی ڕێز لە کارەکەت بگرن.\nدە: لە پشت دەرگایەکی داخراوەوە بنووسە\nئەمە هەموو کات ڕوو دەدات، نووسەرەکان دەزانن سەرەتا و کۆتاییی چیرۆکەکانیان چییە. بەڵام لە ناوەندی ئەمەدا تووشی تاریکی دەبن، دەست دەکەن بە پرسیارکردن. تۆ مەهێڵە دەوروبەر بە چیرۆکەکەت بزانێت تا ئەو کاتەی تەواوی دەکەیت.\nیانزە: فێری ئازادکردنی خود ببە\nئازادکردنی خود وەک نووسین گرنگە. پێویستە فێری ببیت بۆ ئەوەی بیکەیت.\nدوانزە: بردنەدەرەوەی کتێبەکەت/ بڵاوکردنەوەی نووسین\nزۆر دەگمەنە بۆ کەسێک کە کتێبێک بنووسێت و هەبێت و وەک پێشەیەک پیشان بدرێت و ببینرێت. پێویستە بەردەوام بیت لە نووسین و بڵاوکردنەوەیان بە هەموو جیهاندا.\nسیانزە: ئامانجی بچووک دابنێ\nئامانجە بچووکەکان ژیان دەگۆڕن. دەتوانیت لە هەموو شوێنێکدا بە دەستی بهێنیت، ڕۆژانە دە خولەک بنووسە، دە خولەکەیش بخوێنەرەوە.\nچواردە: بە خۆت بڵێ نووسەر\nباوەڕم پێ بکە، ئەمە بە دەنگی بەرز بە خۆت بڵێ: من نووسەر. کاتێکی تر هەرکەسێک پرسیاری کرد دەربارەی ئەمە، چی دەکەیت؟ بڵێ: من نووسەرم.\nئەمەیان زۆر گرنگە، شتێکی زۆر نییە کە بیکەیت بۆ ئەوەی ببیت بە نووسەر، ئەگەر دەستنووسێکت تەواو نەکردبێت.\nشانزە: وا بکە کاری ڕۆژانەت خزمەت بە کارامەیییەکەت بکات\nئەمە بیرکردنەوەیەکە کە هەموو شتێک بۆ تۆ دەگۆڕێت.\nحەڤدە: ئارەزووت بۆ کارەکەت هەبێت\nئەمە هەڵەیەکە زۆر دەبینرێت. ئەگەر هیچ شتێک نییە کە بایەخدار بێت بۆت، ئەوا فێری شتێک ببە کە ئارەزووت بۆی هەبێت، هەروەها هەوڵ بدە لە ڕێگەی ئەوەوە سەرنجی خەڵکی ڕابکێشیت.\nسەرەتا بەوە دەستم پێ کرد کە گوتم هەموو ڕۆژێک بنووسە. هەروەها هەر بەوەش کۆتایی پێ دەهێنم. هیچ کام لەو پێشنیارانەی سەرەوە ناتوانن جێی ئەم پێشنیارە بگرنەوە؛ هەموو ڕۆژێک بنووسە و دەستنووسەکەت تەواو بکە و بیپارێزە.\n 👪 تۆڕی کۆمەڵایەتی | 🏳 کوردیی ناوەڕاست | خوێندنەوە بۆ کتێب - ناساندنى کتێب\n1. 👁 18 ڕێگەی نووسەرانە\n➕ ئەم بابەتە لەلایەن: (زریان سەرچناری)ەوە لە: Aug 21 2018 12:08PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Aug 21 2018 8:10PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 21 2018 8:10PM باشترکراوە\n👁 ئەم بابەتە 1,913 جار بینراوە\n📷 فایلی وێنە 1.0.1 50 KB Aug 21 2018 12:09PM زریان سەرچناری


پاراستنی وشکبوونەوەی پێست لە وەرزی هاویندا\nلە وەرزی گەرما و هاویندا لەش بەشێوەیەکی گشتی تووشی وشکبوونەوە دەبێت، بەهۆی ئەوەی زیاتر لە جاران ئاوی لەشت دەچێتە دەرەوە، چونکە ئارەقێکی زۆر دەکەیتەوە.\nئەم بارەش پێویستی بەوە هەیە کە بژاردنی بۆ بکرێت و بەڕێگایەکی نوێ جێگەی ئەو ئاوە بگرێتەوە لە ئەنجامی گەرماوە لە لەش دەڕواتە دەرەوە و وشکی دەکاتەوە.\n1-یەکێکە لەو ڕێنماییە سەرەکیانە خواردنەوەی برێکی زۆری ئاوە، لەهەمانکاتدا دوورکەوتنەوەیە لەو خواردنەوانەی ڕێژەیەکی زۆر کافاینی تێدایە وەک نیسکافە و قاوە و چا و خواردنەوە گازیەکان، چونکە هۆکارێکە بۆ زیاتر وشکبوونەوە و تینوێتی.\n2-خۆشتن و گەرماوکردن بە ئاوی سارد و کەم گەرم، چونکە ئاوی خۆشتن بە ئاوی گەرم هۆکارێکە بۆ وشکبوونەوەی لەش و نەهێشتنی زەیتی سروشتی لەش، جگە لەوەش پزیشک و پسپۆرانی پێست ئاماژە بەوەدەکەن نابێت خۆشتن و گەرماوکردن لە وەرزی هاویندا لە 10 خولەک زیاتر بێت بۆ پاراستنی شێداری پێست.\n3-کاتێک پێست وشک دەبێتەوە، توێکڵێکی سپی هەڵدەدات، بۆ چارەسەری ئەم کێشەیە خەیارێک بهاڕە و کەوچکێک شەکری تێبکە و بۆ ماوەی 5 خولەک بیدە لە پێستەکەت و دواتر بە ئاوس سروشتی و ئاوی گوڵ بیشۆ، پاشان بە زەیتی بادام چەوری بکە، هەفتانە سێجار ئەم کردارە دووبارە بکەرەوە.\n4-بەکارهێنانی کرێمی دژە خۆر زۆر گرنگە پێش چوونە دەرەوە لەماڵ، چونکە تیشکی خۆر کاریگەری سلبی دەبێت لەسەر پێست و زیاتر وشکی دەکاتەوە، هەر بۆیە کاتێک دەچیتە بەر تیشکی خۆر کرێمی دژە خۆر بەکاربهێنە و نوێی بکەرەوە.\n5-خواردنەوەی شەربەتی سروشتی میوەکان زۆر بەسوودە و لەشت لە وشکبوونەوەی دەپارێزێت، بەڵام هەوڵبدە لەگەڵ هەموو جۆرە شەربەتێکی میوەدا ئاوی لیمۆ و نەعنا بەکاربهێنە.\n6-دوورکەتنەوە لە بەکارهێنانی سابون، چونکە ڕێژەی کیمیایی تێیدا زۆرە و دەبێتە هۆی وشکبوونەوە، لەبری ئەوە پێکهاتە و پاکەرەوەی تایبەت بە پێست بەکاربهێنە، چونکە ماددەی سیرامیکی تێدایە و پێست لە وشکبوونەوە دەپارێزێت.\nئه‌م بابه‌ته 4443 جار خوێنراوه‌ته‌وه


دەڵێن لە كەشتییەكەی نوح (د.خ)ی لێ بێت، دوو كوردی تیابووە، خەڵكی ناو كەشتییەكە ئەوەندەی سەرقاڵی ئاشتكردنەوەی ئەم دوو كوردە بون ئاگایان لە ئاوبردنی دنیا نەبووە!\nململانێی ناتەندروستی ئەم دوو حزبە ناوەستێ ھەتا كۆی دەستكەوت و ئەزمونی ئەم ھەرێمە لەناو نەبات!\nھەرچەند ئەمەی یەكێتی و پارتی دەیكەن ململانێ نییە، بەڵكو دوژمنایەتییەكی دیقپێھێنەرە!\nدیقپێھێنەر بەو مانایەی بەلایەكییا ناخەن یان رێككەون یان یەكتر بسڕنەوە!.\nبێت و كەسێك نەكەوێتە نێوانیان سەر بۆ خراپتر رادەكێشێ و بەرەو ئاكام و ئاقارێكی خراپ و مەترسیدار دەچین.\nرۆژێك لە سەروبەندی دروستبونی ناوەندی بڕیار لە مەكتەبی سیاسی یەكێتی بوم، دۆخەكە ئاڵۆز بوو، ھەر بەرپرسەو زیاتر لە پێویست پاسەوانی ھێنابوە ناو بارەگای مەكتەبی سیاسی. تەنھا پریشكێكی بچوك بەس بوو بۆ ئەوەی ئاگرێكی تۆقێنەر ھەڵسێنن، تاڵە موویەك مابوو یەكتر قەتڵ و عام بكەن.\nبەرزانی قالەی خەڵوزو كامەرانی سەعە چەتەو عەمید ئاری دانیشتبوون، وتم كاك بەرزان ئەو دۆخە چیە، بەرەو چی ئەبەن؟\nوتی: ھیچ نییە، یەكێك ھەشتی بەر ئەكەوێ و یەكێك نۆ ! بەینیان زۆر نییە!.\nمەبەستم لەو گێڕانەوەیە ئەوەیە كێشەی ئەمانە كێشەی فكرو ململانێی بەرەو پێشچونی كورد نییە، بەڵكو پارەو پارەو پارەیە. ئامادەن تەڕو وشك بسوتێنن، ھیچ گوێ بە ئەنجام و ئایندە نادەن، كورد چی لێ یەت چی لێ نایەت جار بە جەھەندەم!..\nخۆ خۆری ئەم كوردە ھەر ھەڵدەقوڵێ.. ھەرگیز توشی وشك بون نایەت، یانی نەك ھەر خەڵكی خۆمان، بەڵكو ھەموو دنیا داوایان لێدەكات كۆك و تەبابن، ناوچەكە بەرەو گۆڕانكاری دەچێ، ھیچ ئەڵێی نەبایان دیوەو نە بۆران، بەراستی مێش میوانیان نییە.


سیامه‌ند هادی: ده‌قی ئێمە خاوه‌نی تایبه‌تمه‌ندیی و مۆركی تایبه‌ت به خۆی نییه - بنکەی روناکبیریی گەلاوێژ :: Gelawej\nسیامه‌ند هادی: ده‌قی ئێمە خاوه‌نی تایبه‌تمه‌ندیی و مۆركی تایبه‌ت به خۆی نییه\nچیرۆک Nov 30, 2019\nئەمەى خوارەوە بەشى یەکەمى دیمانەیەکى رۆژنامەى (کوردستانى نوێ)یە، لەگەڵ (سیامەند هادى) ئەندامى ئەنجومەى بەڕێوەبردنى بنکەى روناکبیریى گەلاوێژ، لە خوارەوە وەکو خۆى دیمانەکە بڵاودەکەینەوە، بەهیواى ئەوەین سودى هەبێت و سوپاس بۆ (شاخەوان سدیق) بۆ ئەنجامدانى دیدارەکە.\n*چیرۆك یه‌كێكه له ژانره كۆنه‌كانی ئه‌ده‌ب كه هه‌میشه مرۆڤ له قۆناغه جیاوازه‌كاندا چ به زاره‌كی یان به نووسین هه‌وڵی گێڕانه‌وه‌ی داوه، گرنگی چیرۆك و گێڕانه‌وه بۆ مرۆڤ چین؟\n- له سه‌ره‌تای كتێبی (شیكردنه‌وه‌یه‌كی بونیادگه‌ری بۆ چیرۆك)ی (رۆلان بارت)دا هاتووه كه هیچ نه‌ته‌وه‌یه‌ك نییه خاوه‌نی چیرۆكی خۆی نه‌بێت. ده‌توانین لێره‌دا زیاد له‌وه بڕۆین و بڵێین هیچ كه‌سێك نییه خاوه‌نی چیرۆكی خۆی نه‌بێت. هه‌ر له سه‌ره‌تای په‌یدابوونی مرۆڤه‌وه، چیرۆكیش په‌یدا بووه، هه‌موو كه‌سێك به‌رده‌وام هه‌وڵ ده‌دات ئه‌وه‌ی بینیویه‌تی و بیستویه‌تی، بۆ ئه‌وانی تری بگێڕێته‌وه. مرۆڤ به سروشت حه‌ز به گوێگرتن له چیرۆك ده‌كات، ئه‌فسانه‌كان پڕن له چیرۆك. گرنگی چیرۆك وای له فه‌یله‌سوفێكی وه‌ك (ئه‌فلاتوون) كردووه، بابه‌ته فه‌لسه‌فییه‌كانی به شێوه‌ی چیرۆك و دیالۆگ بنووسێته‌وه. هه‌روه‌ها ئه‌گه‌ر چیرۆك له ئایینه‌كان ده‌ربهێنین، جگه له چه‌ند ئامۆژگارییه‌ك هیچی وایان لێ نامێنێته‌وه. ئه‌و زانا و وتاربێژه ئایینیانه‌ی بۆ خه‌ڵك قسه ده‌كه‌ن، ئه‌گه‌ر له باسه‌كانیاندا به ته‌نها بابه‌ته ئایینییه‌كان شیبكه‌نه‌وه و ئاماژه به هیچ چیرۆكێك نه‌كه‌ن، گوێگره‌كانیان ناتوانن چێژ له وتاره‌كانیان وه‌ربگرن. كه‌واته مرۆڤ له لایه‌ك چێژ له گێڕانه‌وه ده‌بینێ و له لایه‌كی تریشه‌وه زانیاری وه‌رده‌گرێت.\nبێگومان ئه‌وه بابه‌تی چیرۆكه به شێوه‌یه‌كی گشتی، به‌ڵام ئه‌وه‌ی لێره‌دا مه‌به‌ستی ئێمه‌یه چیرۆكی هونه‌رییه، واتا ئه‌و ده‌قانه‌ی له‌لایه‌ن چیرۆكنووسه‌كانه‌وە ده‌نووسرێن. خوێنه‌ر كاتێك چیرۆك ده‌خوێنێته‌وه، به جیهانێكی وێناكراو و دروستكراو ئاوێته ده‌بێت، ئاشنا ده‌بێت به ژیان و به‌سه‌رهات و ڕووداوی جۆراوجۆر. ئاشنا ده‌بێت به بیرۆكه و روانینی جیاواز بۆ ژیان و كه‌سێتی و رووداوه‌كان. زۆرجار سه‌رسامبوونمان به كه‌سێتی ده‌قه‌كان، زیاتره له سه‌رسامبوونمان به كه‌سێتییه واقیعییه‌كان. ئه‌مه جگه له‌وه‌ی خوێندنه‌وه‌ی ئه‌ده‌بی گێڕانه‌وه، توانای گوزارشت و داڕشتن و بیركردنه‌وه‌مان فراوانتر ده‌كات و وا ده‌كات كه بتوانین به‌شێوه‌یه‌كی باشتر له ژیان و كێشه‌كانمان بدوێین.\nئێمه له رێگه‌ی خوێندنه‌وه‌ی ئه‌ده‌بی گێڕانه‌وه‌وه شاره‌زای زۆرێك له كولتووره جیاوازه‌كان و چۆنێتی ژیانی ئه‌وانی تر و گرفت و كێشه‌كانی مرۆڤ بووین، كه ئه‌وه‌ش جیهانبینی ئێمه بۆ خوێندنه‌وه‌ی ده‌وروبه‌ر فراوانتر ده‌كات. ئێمه له رێگه‌ی ده‌قه‌كانی چیخۆف و دۆستۆیڤسكی و به‌لزاك و زۆلا و كۆڵن وڵسن و هێنری جێمس و ماركیز و ئه‌لێندی و خالید حسێنی و نه‌جیب مه‌حفوز و… شاره‌زای مێژوو و كولتوور و كه‌سێتی كۆمه‌ڵگه‌كانی روسی و فه‌ره‌نسی و ئینگلیزی و ئه‌مه‌ریكای لاتین و ئه‌فغانی و عه‌ره‌بی و … بووین، نه‌ك له ڕێگه‌ی خوێندنه‌وه‌ی مێژووی ئه‌و كۆمه‌ڵگه‌یانه‌وه. سه‌ره‌ڕای هه‌موو ئه‌وانه‌ش، ئه‌گه‌ر ئه‌ده‌بی گێڕانه‌وه له‌و شتانه‌ش دابماڵین، ئه‌وا خوێندنه‌وه‌ی ئه‌م ژانره چێژێكی تایبه‌تی به خوێنه‌ر ده‌به‌خشێت، كه جیاوازه له چێژی خوێندنه‌وه‌ی بواره‌كانی تر.\nئه‌ده‌بی گێڕانه‌وه به ته‌نها له حیكایه‌ت و به‌سه‌رهات پێكنه‌هاتووه، به‌ڵكو ئه‌و بیرۆكه و روانینانه‌ی ئه‌م ژانره خوڵقاندوونی، بوونه‌ته پێكهاته‌ی به‌ره‌وپێشه‌وه‌چوونی زۆربه‌ی بواره جیاوازه‌كانی ژیان. زۆرجار ئه‌ده‌بی خه‌یاڵی زانستی پێش زانست ئاماژه‌ی به بابه‌تی هێشتا ئاشكرانه‌كراو داوه. (دۆستۆیڤسكی) پێش (فرۆید) ده‌روونی مرۆڤی ناسیوه. ئه‌م بابه‌ته بۆ هه‌موو بواره جیاوازه‌كان به هه‌مان شێوه‌ی ئه‌و دوو نموونه‌یه‌یه. لێره‌شه‌وه ناكرێت به ته‌نها وه‌ك بابه‌تێكی دابڕاو له گۆڕانكارییه‌كان و دوور له بونیادی فیكریی بیری مرۆڤایه‌تی، ته‌ماشای ئه‌ده‌بی گێڕانه‌وه بكه‌ین. هه‌ربۆیه به‌درێژایی مێژووی سه‌رهه‌ڵدانی ئه‌ده‌بی گێڕانه‌وه، نووسه‌رانی ئه‌م ژانره هاوبه‌شبوون له بونیادنانی ئه‌و سه‌رده‌مه‌ی كه ئێستا هاتووه‌ته‌كایه‌وه. هه‌روه‌ك میلان كۆندێرا ده‌ڵێت: (پێموایه دامه‌زرێنه‌ری سه‌رده‌می نوێ به‌ته‌نها هه‌ر دیكارت نییه، به‌ڵكو سێرڤانتسیشه). به‌و مانایه‌ی ئه‌و دنیا نوێیه‌ی كه شێوه‌ی گرتووه و راڤه‌كراوه، ئه‌ده‌بی گێڕانه‌وه به‌شداربووه له‌و شێوه‌گرتنه‌یدا. هه‌ربۆیه له‌و بڕوایه‌دام، ئه‌گه‌ر ئه‌ده‌بی گێڕانه‌وه نه‌بوایه، بۆشاییه‌كی گه‌وره‌ی رۆحی ده‌كه‌وته ژیانی مرۆڤایه‌تییه‌وه.\n*چۆن له چیرۆكی ئێستای كوردی ده‌ڕوانی؟ پێت وایه ئه‌ده‌بی گێڕانه‌وه‌ی ئێمه له كوێی دونیادایه؟ ده‌توانین بڵێین چیرۆكی كوردی خاوه‌ن سه‌بك و تایبه‌تمه‌ندێتی خۆیه‌تی؟\n- له زۆربه‌ی بواره‌كاندا ئه‌گه‌ر به قووڵی و دوور له هیچ سۆزێكی خۆبینین ته‌ماشای خۆمان بكه‌ین، تا راده‌یه‌ك ده‌گه‌ینه ئه‌و بڕوایه‌ی كه ئێمه له په‌راوێزی جیهاندا ده‌ژین. ناكرێت به چاوێكی گه‌وره‌تر له‌وه‌ی كه هه‌یه سه‌یری خۆمان بكه‌ین. ئه‌وه راسته كه ئه‌ده‌بی گێڕانه‌وه داهێنراوی ئه‌وروپایه، به‌ڵام بۆ هه‌موو نه‌ته‌وه‌یه‌ك و كه‌سێك ئاساییه كه چیرۆكی خۆی هه‌بێت. ئه‌وه‌ی لێره‌دا گرنگه ئه‌وه‌یه كه تۆ تا چه‌ند جێده‌ستی تایبه‌تی و خاوه‌ن مۆركی خۆت له ئه‌ده‌بی گێڕانه‌وه‌دا به‌رجه‌سته ده‌كه‌ین. ئه‌گه‌ر ئێمه به‌و شێوه‌یه ته‌ماشای ئه‌ده‌بی گێڕانه‌وه‌ی خۆمان بكه‌ین، ئه‌وا به هیچ شێوه‌یه‌ك ده‌قی ئێمه نه‌یتوانیوه خاوه‌نی تایبه‌تمه‌ندی و مۆركی تایبه‌ت به خۆی بێت، به‌و شێوه‌یه‌ی له ته‌واوی ئه‌ده‌بی گێرانه‌وه‌ی ئه‌وانی تر جیاواز بێت و بناسرێته‌وه. به‌ڵكو ئه‌وه‌ی هه‌یه له‌ژێر كاریگه‌ری ئه‌ده‌بی گێڕانه‌وه‌ی ئه‌وانی تردایه. تا ئێستا ئه‌وه‌ی من ئاگادار بم، له نێو ئه‌ده‌بی عه‌ره‌بیشدا ئه‌و باسه خراوه‌ته‌ڕوو، زۆربه‌ی ره‌خنه‌گران پێیان وایه كه ئه‌ده‌بی گێڕانه‌وه‌ی عه‌ره‌بی نه‌یتوانیوه به ته‌واوی خاوه‌نی تایبه‌تمه‌ندی و مۆركی تایبه‌تی خۆی بێت، وه‌ك ئه‌وه‌ی كه ده‌وترێت ئه‌ده‌بی فه‌ره‌نسی یان ئینگلیزی یان ئه‌مریكای لاتین.\nئه‌م روانینه به‌و شێوه‌یه ناكه‌وێته‌وه كه ئێمه چیرۆك یان رۆمانمان نییه، به‌ڵكو مه‌به‌ست ئه‌وه‌یه كه له‌ڕووی سه‌بك و تایبه‌تمه‌ندییه‌وه خاوه‌نی جۆرێكی تایبه‌ت به‌خۆمان نین. ئه‌م گوزارشته بۆ هونه‌ره‌كانی دیكه‌ش راسته، ئایا ئێمه خاوه‌نی شانۆیه‌كی تایبه‌ت به‌خۆمانین؟ یان سینه‌مایه‌كمان هه‌یه كه پێی بوترێت سینه‌مای كوردی؟ بوونی شانۆ یان فیلم، ناكاته ئه‌وه‌ی كه تۆ خاوه‌نی هونه‌رێكی تایبه‌تمه‌ند و خاوه‌ن سه‌بكی تایبه‌تی خۆت بیت.\nجیاوازییه‌كی زۆر له‌نێوان دنیای رۆشنبیری ئێمه و زۆربه‌ی وڵاتانی تردا هه‌یه، وه‌ك كولتوری خوێندنه‌وه و مێژووی نووسین و چاپه‌مه‌نی. هه‌ربۆیه وا باشتره زۆر ته‌ماشای ئه‌و به‌راورده نه‌كه‌ین، هه‌رچه‌نده به‌رده‌وام مه‌حكومین به‌و به‌راوركردنه. له كاتی خوێندنه‌وه‌ی ئه‌ده‌بی گێڕانه‌وه‌دا و بۆ هه‌ندێك بواری تریش، پێویست ناكات زۆر چاومان له‌سه‌ر به‌راوردكردن بێت به ده‌ره‌وه‌ی خۆمان. ئێمه ده‌زانین چیرۆك كامه‌یه و رۆمان چۆنه، له‌به‌رئه‌وه كاتێك بۆ نموونه رۆمانێك ده‌خوێنینه‌وه، ئه‌وه گرنگه ئه‌و ده‌قه رۆمان بێت. هه‌ندێك خوێنه‌ر شێوازی نووسینی نووسه‌رێك لای خۆی ده‌كات به مۆدێلێكی تایبه‌ت بۆ نووسینی ژانرێك، هه‌ربۆیه هه‌ر كاتێك ده‌قێك ده‌خوێنێته‌وه، لای خۆی به‌رواردی ده‌كات به شێوازی ئه‌و نووسه‌ره‌ی كه كردوویه‌ی به مۆدێل. سه‌ره‌ڕای ئه‌وه‌ی ده‌قی ئه‌ده‌بی سنوور و وابه‌سته‌یی به جوگرافیا و گروپه‌وه ناناسێت، به‌ڵام هه‌ندێك مۆركی تایبه‌تی هه‌یه كه شوناس به شێوه‌یه‌ك له ده‌ق ده‌به‌خشێت. پێموایه ئێمه تا ئێستا ئه‌و مۆركه تایبه‌تییه‌مان به‌ته‌واوی نه‌دۆزیوه‌ته‌وه. زۆربه‌ی نووسه‌رانی ئێمه واده‌زانن جیهانیبوونی ده‌قێك به دووركه‌وتنه‌وه‌ی له كولتوور و تایبه‌تمه‌ندییه‌كانی خۆیه‌وه به‌رجه‌سته ده‌بێت، له كاتێكدا به‌جیهانیبوونی ده‌ق زاده‌ی وێناكردن و به‌هونه‌ركردنی مۆركه تایبه‌تی و لوكاڵییه‌كانه. وه‌ك (تاهیر بن جه‌للون) ده‌ڵێت:(به‌جیهانیبوونی ده‌قێك له لۆكاڵیبوونییه‌وه سه‌رچاوه ده‌گرێت). هه‌ربۆیه ئێمه ده‌بێت له به‌رواردكردن دووربكه‌وینه‌وه و كار له روانین و مێژوو و كولتووری خۆماندا بكه‌ین. به‌راودكردن وا ده‌كات زۆرجار حوكم به‌سه‌ر دوو ده‌قی سه‌ر به دوو جیهان و سه‌رده‌می جیاوازدا بده‌یت، كه له جێگه‌ی خۆیدا نه‌بێت. هه‌ر ئه‌وه‌شه واده‌كات (كیركه‌گۆر) بڵێت: (سه‌رچاوه‌ی هه‌موو مه‌ینه‌تییه‌كان به‌رواردكارییه).\n*له هه‌ردوو كۆمه‌ڵه چیرۆكی (یاده‌وه‌رییه‌كانی كۆڵانێكی خاپووركراو و خۆڵه‌مێشی ناوداره‌كان)دا به‌ر پرسیاری مه‌رگ و كوشتن وه‌ك جۆرێكی دیاریكراو له مردن ده‌كه‌وین. ئه‌م ئیشكرنه قووڵه‌ی تۆ له‌سه‌ر مردن په‌یوه‌ندی به چییه‌وه هه‌یه؟ تۆ خۆت له مردن ده‌ترسیت؟\n- ئه‌و شێوه كاركردنه زیاتر له كۆمه‌ڵه چیرۆكی یه‌كه‌مدایه، مردن و كوشتنی كۆمه‌ڵه‌ی دووه‌م جیاوازه. چیرۆكه‌كانی (یاده‌وه‌رییه‌كانی كۆڵانێكی خاپووركراو) هێڵێكی گشتی پێكه‌وه‌یان ده‌به‌ستێته‌وه، ئه‌ویش رامانه له مه‌رگ، ته‌ماشاكردنی مه‌رگه له چه‌ند رووه‌یه‌كی جیاوازه‌وه، خوێندنه‌وه‌ی ئه‌و ده‌رئه‌نجامانه‌یه كه مه‌رگ ده‌بێته سه‌رچاوه‌یان. بابه‌تی ده‌قه‌كان وه‌ستانه له‌سه‌ر ئه‌و ئاكامه ئاساییانه‌ی مه‌رگ له دوای خۆی به‌جێیانده‌هێڵێت. ئه‌م وه‌ستانه له به‌رده‌م مه‌رگدا، به هیچ شێوه‌یه‌ك وه‌ك گرنگیدان و پیرۆزكردنی مه‌رگ ناكه‌وێته‌وه، ئه‌وه‌نده‌ی وه‌ك رامانێكی ئاسایی ده‌كه‌وێـته‌وه و چه‌ند پرسیارێكی ساده به‌دووی خۆیدا ده‌هێنێت، ئه‌و پرسیارانه‌ی مه‌رگ له ساتێكی زۆر بچووكدا ده‌یانگۆڕێت له شێوه‌یه‌كه‌وه بۆ شێوه‌یه‌كی تر. له ده‌قه‌كاندا مه‌رگ وه‌ك چه‌مكێكی سه‌ربه‌خۆ ته‌ماشا نه‌كراوه، به‌ڵكو زیاتر جیاوازی روانینه‌كان بوونه‌ته هۆی لێدوان له مه‌رگ.\nئه‌گه‌ر به‌شێوه‌یه‌كی زۆر ساده‌ش ته‌ماشای مه‌رگ بكه‌ین، ده‌بینین له‌گه‌ڵ ئه‌وه‌ی مردن شتێكی زانراو و چاوه‌ڕوانكراوه، به‌ڵام له هه‌موو ساتێكدا هه‌ڵگری كتوپڕی و سه‌رسامییه. وه‌ستان له‌به‌رده‌م مه‌رگدا، به‌دیوێكدا وه‌ك وه‌ستان وایه له‌به‌رده‌م ژیاندا، چونكه رامان له مه‌رگ به‌شێوه‌یه‌كی پێچه‌وانه ده‌كه‌وێته‌وه، به‌وه‌ی ده‌مانگه‌ڕێنێته‌وه بۆ ژیان، هه‌میشه مه‌رگه كه ژیانمان بیرده‌هێنێته‌وه. مه‌رگ به‌دیوێكدا ژیان خۆشه‌ویست ده‌كات و به‌دیوێكی دیكه‌دا بێبه‌هایی ژیان ده‌رده‌خات. مه‌رگ هه‌موومان له‌به‌رده‌می خۆیدا ده‌وه‌ستێنێت، رێگه نادات وه‌ك كۆتاییه‌كی بێلێكدانه‌وه ته‌ماشای بكه‌ین. مه‌رگ روانینه‌كانمان به فانتازیا گه‌مارۆ ده‌دات، به‌وه‌ی باسكردنی كه‌سێك له دوای مردنی جیاوازه له‌و باسكردنه‌ی له كاتی ژیانیدا ده‌خرێته‌ڕوو.\nله‌وكاته‌وه‌ی مرۆڤ بیری كردووه‌ته‌وه، مه‌رگ بابه‌تێكی گرنگی بیركردنه‌وه‌كانی بووه. ئه‌فسانه‌كان و ئایینه‌كان و فه‌لسه‌فه و ته‌واوی بواره‌كانی تر، راڤه و تێزی جۆراوجۆریان بۆ ئه‌م چه‌مكه كردووه. (ئه‌رنستۆ ساباتۆ) له یه‌كێك له وتاره‌كانی كتێبی (نووسه‌ر و مێرده‌زمه‌كانی)دا ده‌ڵێت (ئێمه هیچ نازانین ته‌نها یه‌ك شت نه‌بێت، ئه‌ویش ئه‌وه‌یه كه مردن چاوه‌ڕێمان ده‌كات). بێگومان هه‌موو مرۆڤێك بیری له‌و چاوه‌ڕوانییه كردووه‌ته‌وه. مرۆڤ له (گه‌لگامێش)ه‌وه له‌سه‌ر مه‌رگ وه‌ستاوه، گه‌ڕان به‌دوای نه‌مریدا، بۆ رێگریكردن بووه له مه‌رگ. مرۆڤ نه‌یویستووه مه‌رگ وه‌ك ئه‌وه‌ی كه هه‌یه قبووڵ بكات، هه‌ربۆیه به‌رده‌وام هه‌وڵی داوه مه‌رگ وه‌ك خاڵی كۆتایی ژیان ته‌ماشا نه‌كات و پێی وابێت له‌دوای مردن، ژیان له فۆرمێكی تر و له شوێنێكی تر به‌رده‌وام ده‌بێت.\nكاتێك بیر له مردن ده‌كه‌ینه‌وه، په‌یوه‌ندی به‌وه‌وه نییه كه ئێمه ره‌شبینین، چونكه ئه‌گه‌ر ئێمه ره‌شبین بین یان گه‌شبین، بترسین یان نه‌ترسین ئه‌وا هیچ له بابه‌تی مردن ناگۆڕێت وه‌ك راستییه‌ك. ئه‌و روانینه جیاوازانه‌شی له‌سه‌ر مردن ده‌خرێنه‌ڕوو، هه‌میشه سه‌رچاوه‌كانیان له بوونی مردنه‌وه هاتووه. ئه‌گه‌ر به قووڵی و دوور له هه‌ر پاڵنه‌رێكی ده‌ره‌كی بیربكه‌ینه‌وه، ئه‌وا بۆمان ده‌رده‌كه‌وێت كه ژیان چه‌ند بێمانایه. ماوه‌یه‌كی زۆر كورت ده‌ژین و چه‌ندین ململانێ و ناخۆشی و به‌رپرسیارێتی ده‌گوزه‌رێنین و دواتر رۆژێك كه نازانین چ كاتێكه بۆ هه‌تاهه‌تایه نامێنین. ره‌نگه هه‌موو ئه‌و هه‌وڵانه‌ی مرۆڤ له رێگه‌ی فه‌لسه‌فه و هونه‌ر و ئه‌ده‌ب و بواره‌كانی تره‌وه به‌رجه‌سته‌ی ده‌كات، هه‌وڵی به‌خشینی مانایه‌ك بێت به‌و بێماناییه‌ی ژیان.


به‌یانییه‌كی سارد – Knwe.org\nسەرەکی » ئەدەب و هونەر » به‌یانییه‌كی سارد\nسپێده‌یه، به‌ده‌م ته‌قه‌و ره‌قه‌ی قۆری و پیاڵه‌كه‌ی دایكمه‌وه خه‌به‌رم ده‌بێته‌وه، له‌گه‌ڵ باوكم لای ئاگردانه‌كه دانیشتوون و سه‌رگوزشته‌ی رابردوو ده‌گێڕنه‌وه. گوایه شه‌وی رابردوو به‌فرێكی زۆر باریوه. گوێم لێیه باوكم ده‌ڵێت: « به ناشكوری نه‌بێت ئه‌مه كه‌ی زستانه، زستانی ساڵان فریای به‌فر ماڵین نه‌ده‌كه‌وتین، دار و به‌رد ده‌بوو به شه‌خته.\nمن كه هێشتا له جێگه‌كه‌م نه‌هاتوومه‌ته ده‌ره‌وه جوان گوێم شل كردووه بۆ ئه‌و سه‌رگوزشتانه‌ی ده‌یانگێڕنه‌وه، خواخوامه به‌رده‌وام بن، قووڵ چوومه‌ته ناویانه‌وه.\nقه‌راره چه‌ند سه‌عاتێكی دیكه تاقیكردنه‌وه ده‌ستپێبكات، به‌خه‌یاڵی تاقیكردنه‌وه‌كه ئاخۆ باش ده‌بم یان نا، ده‌چمه به‌رده‌م ئاوێنه‌كه. هه‌ندێك بیركردنه‌وه سه‌ری مرۆڤ ده‌خوات، تاقیكردنه‌وه‌یه‌ك ئه‌م هه‌موو بیركردنه‌وه‌یه‌ی ده‌وێت؟\nبه ده‌ردی باوكم ده‌ڵێت: رۆڵه خوا له هه‌موو شتێك گه‌وره‌تره تۆ ئاماده‌به و ئه‌وه‌ی تر بسپێره به یه‌زدان. سوراوه‌كه‌م زیاتر و زیاتر تۆخ ده‌كه‌مه‌وه به‌ڵام ئه‌وه‌ی له سه‌رمدا دێت و ده‌چێت كاریگه‌ری له‌سه‌ر سوراوه‌كه‌ش نییه.\nده‌ڕۆمه ده‌ره‌وه، سارد و سه‌رمایه، كزه‌بایه‌كی وشك هه‌ر تاڵێكی قژم به‌ره‌و لایه‌ك ده‌بات. سه‌رمامه، سه‌رماكه‌ش نه‌ك هه‌ر ده‌ست و په‌نجه دڵ و مێشكیش سڕ ده‌كات.\nمام جه‌مالی به‌قاڵ ده‌بینم به ده‌م رێكخستنی میوه و سه‌وزه‌كانه هه‌ر بۆڵه‌ی دێت «خوایه شكورم به به‌شت، هه‌رچه‌ند سه‌ر ده‌به‌م و سه‌رده‌هێنم زستانه‌كه‌ی سه‌خت ده‌بێت «.\n-خوا قوه‌تت با مام جه‌مال.\nده‌ستێك به‌رز ده‌كه‌مه‌وه و سڵاوی لێ ده‌كه‌م.\n-خوا قوه‌ت ده‌دات رۆڵه، ئه‌گه‌ر سه‌رما و سۆڵه بهێڵێت .\nناهه‌قی ناگرم سه‌رماكه‌ی تاقه‌ت پڕوكێنه.\nبه‌ده‌م پێكه‌نینه‌وه ده‌ڵێم:\n-مام جه‌مال وه‌ك وتراوه ئه‌وه‌ی سه‌رمابرده‌ڵه بێت چله‌ی هاوینیش گه‌رمی نابێته‌وه.\n-دڵت گه‌رمه و هێشتا هه‌ست به سه‌رما ناكه‌یت.\nبه‌وجۆره جوابم ده‌كات.\n-ئاخ! مام جه‌مال دڵگه‌رمی ئێمه له روخسارمانایه یان له دڵ و ده‌روونماندا؟\nده‌ڕۆم و به‌ده‌م چێژبینینه‌وه له سپیبوونی شار تێكه‌ڵی سۆزی عه‌دنان كه‌ریم ده‌بم و له ناخه‌وه ده‌یچڕێت «دڵی سه‌وزم له زه‌ردی تۆ ئه‌له‌رزێت»\nزیاتر ده‌له‌رزم و مچوڕكه‌یه‌ك ته‌واوی جه‌سته‌م داگیر ده‌كات.\nچوومه‌ته قووڵایی سۆزی عه‌دنان كه‌ریمه‌وه ترافیكه‌كه سوور ده‌بێت. «دیسان چاوه‌ڕوانیی، شتێكی ناخۆشه وانییه.»\n«نا بۆ هه‌ندێكی وه‌ك مناڵه گوڵفرۆشه ئه‌سمه‌ره‌كه جوانترین شت چاوه‌ڕوانییه.»\nده‌ست و په‌نجه‌كانیان ته‌زیوه و سوور بوونه‌ته‌وه وه‌ك گڵۆپی ترافیك لایته‌كه منیش وه‌ك سۆزه‌كه‌ی عه‌دنان كه‌ریم دڵم له زه‌ردی ئه‌وان ده‌له‌رزێت.\nكۆتایی رێگاكه‌یه، ده‌گه‌م، ئێره ساردتره، بایه‌كی توند پاڵمان پێوه ده‌نێت، به‌فر ئێره‌شی سپی كردووه، هه‌رچۆنێك بێت ده‌گه‌مه به‌شه‌كه‌م، به سڵاوێك تێكه‌ڵی گفتوگۆی ئه‌و هاوڕێیانه ده‌بم كه به گه‌رمی باسی تاقیكردنه‌وه ده‌كه‌ن.\nزۆر نابات، تاقیكردنه‌وه ده‌ستپێده‌كات، شكست یان سه‌ركه‌وتن ئه‌مه‌یه رێگه‌كه، شكست ناخۆشه به‌ڵام دواتر دڵخۆش ده‌بم چونكه پێم وایه زیاتر و زیاتر فێر ده‌بم .\nدوای دوو سه‌عات تاقیكردنه‌وه ته‌واو ده‌بێت ئه‌و خه‌یاڵه چڕو پڕه‌ش كه هه‌مانه بۆی ته‌واو ده‌بێت.\nبه‌ڵی خۆشمان زۆر ئاسانتر ته‌واو ده‌بین.\nملی رێ ده‌گرمه‌به‌ر، به‌ده‌ردی مام جه‌مالی به‌قاڵ ده‌ڵێت سه‌رما و سۆڵه ته‌وا نابێت، منیش له‌به‌ر خۆمه‌وه ده‌ڵێم: خوایه گیان تۆ بڵێی رۆژێك بێت سارد وسه‌رما هیچ شتێك كارمان تێ نه‌كات و بگه‌ینه مه‌نزڵ.\nرێگاكه ده‌مباته به‌رده‌می دوو ژن، قژه سپیه‌كه‌یان به خه‌نه شاردۆته‌وه وادیاره پیری به‌رۆكی گرتوون و نایانه‌وێت .\nچاوه‌كانیان به كل ره‌شكردووه كراسێكی گوڵداری كوردانه‌ی هیوابه‌خشیان له‌به‌رایه، به فرۆشتنی سمڵ، مێخه‌ك و حێله‌كانیان بۆن و به‌رامه‌یه‌كی ته‌واو و جیاوازیان به‌خشیووه به‌ژیان، ئاه چه‌ند دیمه‌نێكی دڵڕفێنیان هه‌یه.\nژیان هێشتا جوان و پڕ هیوایه.\nده‌ڕۆم، هێشتا بۆنی سمڵ و مێخه‌ك به‌رم نادات.\nئه‌و ناوه جمه‌ی دێت، وه‌رنه‌وه شیرینی به‌رنه‌وه ژیان شیرین بكه‌ن.\nئاخ! كاكی زمان شیرین نازانی ئه‌و ژیانه شیرینه‌ت هه‌ندێكی تووشی شه‌كره كردووه.\nهه‌ریه‌ك به شتێكه‌وه سه‌رقاڵه، هه‌ندێك سۆز و خۆشه‌ویستی ده‌به‌خشێت به ئیشه‌كه‌ی\nهه‌ندێكی كه‌ش دۆش داماوه له ئیشه‌كه‌ی.\nژیان به‌م چه‌شنه‌یه خۆت ده‌توانی شیرینی بكه‌یت یان تاڵ ئه‌گه‌ر نه‌تتوانی بڵێ دیاره قیسمه‌ت نه‌بووه.\nله بیرێكی قووڵدام، هیواكانم، خه‌ونه‌كانم، داهاتووم تاڵ و شیرن به‌ده‌ست خۆمه؟\nجارێ بیر ده‌كه‌مه‌وه.\nده‌گه‌مه سه‌ری كۆڵان، مام جه‌مال كزه‌ڵه‌ی كردووه، له رادیۆكه‌وه گوێی بۆ هه‌واڵه‌كان شل كردووه.\nوادیاره به‌م زوانه سارد و سه‌رماكه ته‌واو نابێت.\nدیاره به‌دڵی نییه رادیۆكه‌ی ده‌كوژێنێته‌وه و ده‌ڵێت: هه‌واڵێك نییه تا پیاو دڵی پێخۆش بێت، زستانه‌كه‌ی سه‌خته ده‌زانم .\nپرته و بۆڵه‌ی مام جه‌مال خۆ ته‌واو نابێت، خوا رزقت بدات مام جه‌مال وای پێده‌ڵێم.\nوا جوابم ده‌كات.\nژیان به‌م چه‌شنه ره‌نگاو ره‌نگه به‌رده‌وام ده‌بێت، سارد، گه‌رم، شیرین، تاڵ ده‌ی ئه‌مانه نه‌بن خۆ ژیانمان مانای نییه.\nخه‌یاڵ ده‌كه‌ین، له پرته و بۆڵه ناوه‌ستین، بێ هیوا ده‌بین، پڕ هیوا ده‌بین. ئای خودا ژیان چه‌ند ماناداره.\nله‌به‌رده‌م ئاوێنه‌كه راوه‌ستاوم سوراوه‌كه‌م ده‌سڕم، به‌م چه‌شنه بیرده‌كه‌مه‌وه.\nدایكم بانگم ده‌كات:\nچاكه ده‌م بووه رۆڵه به تامی حێل.


ئەمڕۆ 18-4-2019، پرۆفیسۆری یاریدەدەر د. ڕەزا حەسەن سەرۆكی زانكۆی سلێمانی پێشوازی لە شاندێكی زانكۆی ئێران بۆ زانست و تەكنەلۆجیا كرد، بە سەرۆكایەتی د. ئەبوفەزڵ واحیدی یاریدەدەری سەرۆكی زانكۆی ئێران بۆ زانست و تەكنەلۆجیا .\nئامانجی سەردانەكەی وەفدی زانكۆی ئێران بۆ زانست و تەكنەلۆجیا بەستنی پەیوەندی زانستی و ئەكادیمی و پتەوكردنی پەیوەندییە زانستی و ئەكادیمییەكانی نێوان زانكۆی سلێمانی و زانكۆی ئێران بۆ زانست و تەكنەلۆجیایە.\nهەر لەو دیدارەی نێوان سەرۆكی زانكۆ و شاندی زانكۆی ئێران بۆ زانست و تەكنەلۆجیا، هەریەك لە د. كاوە عەبدوڵڵا یاریدەدەری سەرۆكی زانكۆ بۆ كاروباری زانستی و د. ئاراس فەریق زەینەڵ یاریدەدەری سەرۆكی زانكۆ بۆ كاروباری خوێندكاران و د. ئیبتسام ئیسماعیل راگری كۆلێژی زانستەمرۆڤایەتییەكان و د. كارزان غەفور بەڕێوەبەری پەیوەندییە ئەكادیمییەكان و راگەیاندنی زانكۆی سلێمان ئامادەبوون.


سمایڵلاند یەکەم شاری ئاوییە لە کەرکوک، کە لەسەر زەوییەكی ٣٠ ھەزار مەتری دروستكراوە و لە دووبەش پێكدێت، شارە ئاوییەكە كۆمەڵێك یاری منداڵانیش لەخۆدەگرێت. شاری سمایڵلاندی ئاوی لە لایەن کۆمپانیای polinی نێودەوڵەتی جێبەجێکراوە کە تائێستا زیاتر لە سێ ھەزار شاری ئاویان دروستکردوە لە جیھاندا.\nپڕۆژەیەکە بۆ دڵخۆشکردن و بەسەربردنی کاتەکانی خەڵکە لە وەرزی گەرماو ھاویندا، بەڵام پڕۆژەكە تائێستا تەنیا پیاو و منداڵان دەتوانن لێی سودمەندبن و هیچ شوێنێك بۆ ژنان تەرخاننەكراوە. لێپرسراوانی پڕۆژەکە دەڵێن پلانیان هەیە لە داھاتودا رۆژی تایبەت بۆ خانمان تەرخانبکەن.\nوێنه: عه‌لى ئاراس


هێزەکانی عێراق ده‌ستده‌گرن به‌سه‌ر گردەکانی حەمریندا لە دیالە\nبەرپرسانی عێراق دەڵێن لەکاتێكدا هێزەکانی عێراق دەچنە ناو حەویجەوە، چەکدارانی داعش دەبینن هیچ پەنایەکیان لە گردەکانی حەمرین بۆ نەماوەتەوە.\nهێزەکانی عێراق و هاوپەیمانان لە ناوچە چیاییەکاندا ده‌سوڕێنه‌وه لەکاتی پێشڕەوییاندا بەرەو حەویجەی بنکەی رێکخراوی 'دەوڵەتی ئیسلامی' (داعش) لە 2 تشرینی یەکەمدا. لەکاتێکدا هێزە ئەمنیەکان دەچنەنێو شارەکەوە، یەکەکانی دیکە کۆنترۆڵی گردەکانی حەمرینیان کردووە، تا دڵنیابن لەوەی چەکدارە هەڵاتوەکانی داعش هیچ شوێنێکیان نیە خۆیانی لێبشارنەوە. [ئەحمەد روبەیعی / ئاژانسی فرانس پرێس]\nهێزەکانی عێراق گردەکانی حەمرینیان ئه‌مینکردووە لە پارێزگای دیالە، کە به‌باشی رێده‌گرێت لەو چەکدارانه‌ی رێکخراوی "دەوڵەتی ئیسلامی" (داعش) كه هه‌ڵدێن له‌شەڕی حەویجەتا پەناببنە بەر ناوچەکە، بەرپرسانی سەربازی بە دیارونایان وت.\nئاژانسی فرانس پرێس رایگەیاند كه هاوکات، هێزەکانی عێراق چوارشەممە (4 تشرینی یەکەم) چوونەناو حەویجەوە، هێرشەکانیان برەویسەند بۆ یەکێك لەدوایین ناوچە دابڕاوەکانی داعش لە وڵاتەکەدا.\nفەرماندەی ئۆپەراسیۆنەکانی حەویجە فەریق عەبدولئەمیر رەشید یارەڵڵا وتی سوپا، پۆلیسی فیدراڵی و هێزی ئامادە دەستیان بە ئۆپەراسیۆنێکی گەورە کرد "بۆ رزگارکردنی ناوەندی حەویجە و گەڕەکەکانی شارۆچکەی ریاز".\nبەرپرسی پۆلیسی فیدراڵ رائید شاکر جەودەت وتی یەکە تایبەتەکان چوونەتە شارەکەوە لە باکوری خۆرئاواوە لەنێو تۆپباران و موشەكبارانی پێگەکانی داعشدا.\nهێزەکانی عێراق کێوماڵی گردەکانی حەمرین دەکەن بۆ چەکدارانی رێکخراوی 'دەوڵەتی ئیسلامی' (داعش) کە خۆیان لە ناوچەکە شاردۆتەوە. [خاوەندارێتی وێنە: فەرماندەیی ئۆپەراسیۆنەکانی دیجلە]\nوتی: "پێشڕەویی دەکەن و ئامانج گرتنی حەوت گەڕەك لە حەویجە و 12 ئامانجی تری گرنگن،" بەبێ روونکردنەوەی زیاتر.\nشوێن بۆ هەڵاتن نیە\nفەرماندەی ئۆپەراسیۆنەکانی دیجلە فەریق موزهیر عەزاوی بە دیارونای وت زنجیرە گردەکانی حەمرین فراوانن، لەڕووی جوگرافیەوە ناوچەیەکی ئاڵۆزە و لە باکوری پارێزگای کوتەوە درێژدەبێتەوە تا باشوری موسڵ.\nوتی: "لەو بەشەی زنجیرەکە کە بەرپرسیارێتی فەرماندەییەکەمانە لە پارێزگای دیالە، هێزەکانمان کۆنترۆڵی تەواویان هەیە و تەواو ئه‌مینكراوه."\nعەزاوی وتی: "پێگەی ئەمنیمان داناوە و سەربازی زۆرمان جێگیرکردووە و ئۆپەراسیۆنەکانمان بە هاوبەشی تەواوی دەزگاکانی دیکەی سوپا و ئاسایش و خێڵەکان بەردەوامە بۆ بەدواکەوتنی ئەندامانی داعش و بنەبڕکردنیان."\nوتیشی: "زۆربەی بنکەکانیانمان تێكشکاند، كه دواترینیان چەند رۆژێك لەمەوبەر بوو، کاتێك 15 تیرۆریستمان کوشت کە لەنێو کەمپێکی نهێنی نێوان شاری خانەقین و ناوچەی نەفتخانەدا بوون (لە لە گردەکانی حەمرین)."\nوتی ئه‌و ئۆتۆمبیل، ماتۆڕ، چەك و ته‌قه‌مه‌نیانه‌ی لە دەستی چەکدارانی داعشدا بوون لە نێو کەمپەکەدا، سوتێندران.\nعەزاوی وتی ئۆپەراسیۆنە دەستپێشخەرییەکانی وەك ئەمە رۆڵی سەرەکییان هەبووە لە تێكشكاندنی هێرشەکانی داعشدا لە شارەکانی دیالە.\nوتیشی: "ئەمڕۆ دیالە ئارامە و جوڵەی خەڵك و کشتوکاڵ و چالاکی بازرگانی ئاسایین و هێزەکانمان هەر ئەندامێكی داعش تێکدەشکێنن کە هەوڵبدات ئەم دۆخی سەقامگیرییە تێکبدات."\nشوێن بۆ خۆشاردنەوە نیە\nعەزاوی وتی هەندێك شانەی نوستووی داعش ماونەتەوە و "بەدوایاندەکەوین و بەردەوام ئەندامەکانیان دەستگیردەکەین".\nوتیشی: "مەترسییان نامێنێت هەرکات شاری حەویجە گیرایەوە و سەرچاوەی رێنماییان تێکشکێنرا."\nهه‌روه‌ها وتی داعش زۆر ناوچەی له گردەکانی حەمرین لەدەستدا، لەنێویاندا مەکحول، فڕۆکەخانەی فەتحە (مالح) و کێڵگە نەوتیەکانی عه‌لاس و عەجیل و جەختیکردەوە لەوەی شەڕی ئازادکردنی حەویجە "بەتەواوەتی بوونی تیرۆریستان ناهێڵێت".\nوتی پلانە ئەمنیەکان ئامادەن بۆ رووبەڕووبوونەوەی هەموو تەحەدا خەمڵێنراوەکان و "هەموو سەرچاوەیەکی هەڕەشە بنەبڕدەکەن".\nعەزاوی وتی هێزە ئەمنیەکان "رێگە بە تیرۆریستانی هەڵاتوو [لە حەویجە] نادەن بپەڕنەوە بۆ حەمرین و شارەکانی دیالە. ئامادەین بۆ شەڕکردن دژی هەر دزەکردنێك و لەدۆخی چاودێریکردندا ده‌بین".


تازه‌ترین لێدوانی رۆناڵدۆ و قسه‌كانی...\n2018-05-23 [07:21 AM]\nکریستیانۆ رۆناڵدۆ بووە میوانی بەرنامەی چیگرینتۆ، کە جۆسێپ پیدرۆڵ ی رۆژنامەنوسی بەناوبانگ پێشکەشی دەکات، کە تێدا چەندین پرسیاری گرنگ ئاراستەی کرا.\nرۆناڵدۆ گوتی، دەمەوێت لەگەڵ یانەکەم بۆ جاری سێیەم لەسەریەک نازناوی چامپیۆنزلیگ ببەمەوە و بۆ ئەوە زۆر بە پەرۆشم و دەمەوێت مێژوو لەگەڵ یانەکەم بنووسمەوە، بۆ ئەوەش متمانەیەکی زۆرمان بەخۆمان ھەیە و لە بارودۆخێکی زۆرباشداین.\nئەستێرە پۆرتوگالییەکە لەبەشێکی دیکەی قسەکانیدا گوتی، یارییەکانی کۆتایی تایبەتمەندییەکی زۆریان ھەیە، رێزی لیڤەرپوول دەگرین بەرامبەر گەیشتنیان بە یاریی کۆتایی چامپیۆنزلیگ، پێشتر ھەردوو یانە لە یاریی کۆتاییدا یارییانکردووە، بێگومان ئێمە رێزی تیپی بەرامبەرمان دەگرین.\nسەبارەت بە بردنەوەی تۆپی ئاڵتونی و ھاتنی نەیمار رۆناڵدۆ ڕایگەیاند کە جارێ زووە قسە لەسەر بەدەست ھێنانی تۆپی ئاڵتونی بکەین، ھەروەھا سەبارەت بە نەیمار من پێم وایە ئەو باشترین یاریزانە بەڵام لە وکاتەوەی لە ریاڵ مەدریدم و قسە دەربارەی ٥٠ یاریزان کراوەو کەسیش نەھاتووە، لە ریاڵ مەدریدیش چەندین یاریزانی باش ھەن وەک بنزیما بەیڵ ئەسینسیۆ و چەندانی تریش\nروناڵدۆ لەبارەی پەیوەندی لەگەل پێرێز ئاشکرایکرد کە ھەمیشە پشتیوانی من بووە و بەردەوام وورەی پێداوم و مامەڵەیەکی زۆر جوان و باشم لەگەڵ دەکات.\nھەروەھا بەردەوام ئەمە دەڵێم و ووتومەو دەیڵێمەوە ریاڵ مەدرید باشترین یانەیە لە جیھاندا.\nرۆژی شەممەی داھاتوو ٢٦-٥ یاریی کۆتایی خولی یانە پاڵەوانەکانی ئەوروپا لەنێوان ھەردوو یانەی ریاڵ مەدرید و لیڤەرپووڵ لە کیێڤی پایتەختی ئوکراینا رووبەڕووی یەکدەبنەوە.


ئه‌مه‌ریکا نازانێت 8.7 ملیار دۆلار له پاره‌ی عێراق چی لێـهاتووه\nی مانگی حه‌وت ٢٧, ٢٠١٠\nلێـکۆڵینه‌وه‌یه‌کی ئه‌مه‌ریکی گه‌یشـتۆته ئه‌وه‌ی وه‌زاره‌تی به‌رگری ئه‌مه‌ریکا ناتوانێت بزانێت زۆربه‌ی ئه‌و 9.1 ملیار دۆلاره‌ی له داهاتی نه‌وتی عێراق بۆ بنیادنانه‌وه‌ی وڵاته‌که ته‌رخانکراوه چی لێـهاتووه.\nپـیاداچوونه‌وه‌یه‌کی تایبه‌ت به خه‌رجیـیه‌کان نیشـانی داوه که‌وا په‌نتاگۆن ناتوانێت ڕوونی بکاته‌وه چۆن 8.7 ملیار دۆلار خه‌رج کراوه. ده‌شڵێت پـنتاگۆن شـکستی هێناوه له‌وه‌ی حسابی بانکی دوروست بۆ ئه‌و بڕه پاره‌یه بکاته‌وه که له سـاڵی 2004 وه تا 2007 له ژێر کۆنتڕۆڵیدا بووه.\nژمێریارانی تایبه‌ت به پـیاداچوونه‌وه‌که ده‌ڵێن به‌بێ ئه‌و حسابی بانکانه پاره‌کان به هه‌ده‌ر ده‌چن و نازانرێت چیان لێـدێت.\nبه‌پـێی لێـکۆڵینه‌وه‌که 8.7 ملیار به شـێوه‌یه‌کی نادوروست خه‌رج کراوه و ته‌نانه‌ت هیچ زانیاریه‌ک ده‌باره‌ی 2.7 ملیار دۆلاری ئه‌و بڕه پاره‌یه تۆمار نه‌کراوه. به‌ڵام له‌گه‌ڵ ئه‌وه‌شـدا باس له هیچ جۆره فرتوفێڵـێک ناکرێت که کرابێت.\nوه‌زاره‌تی به‌رگری ئه‌مه‌ریکا له کاردانه‌وه‌ی به‌رامبه‌ر لێـکۆڵینه‌وه‌که به‌ڵێنی داوه شێوازی حساباتی خۆی بگۆڕێت.\nهێشـتا 34 ملیۆن دۆلار له‌و بڕه پاره‌یه لای ئه‌مه‌ریکا ماوه‌ته‌وه که بڕیاربوو له 2007 دا بچێته‌وه ژێر ده‌سـتی عێراقیـیه‌کان.


وەزیری دەرەوەی توركیا: لە نێو جەهەپەدا كەسانێك پشتیوانی پەكەكە دەكەن – تۆڕی میدیایی خەڵک\nوەزیری دەرەوەی توركیا: لە نێو جەهەپەدا كەسانێك پشتیوانی پەكەكە دەكەن\n2019/02/11 - 9:21 AM\nوەزیری دەرەوەی توركیا ڕایگەیاند لە نێو پارتی جەهەپەی توركیادا كەسانێك هەن پشتیوانی لە پەكەكە دەكەن.\nمەولود چاوش ئۆغلۆ وەزیری دەرەوەی توركیا ڕایگەیاند “هاوپەیمانی لەگەڵ ئەوانە ناكەین كە پشت بە قەندیل دەبەستن و فەرمان لە پەكەكەوە وەردەگرن. هاوپەیمانی لەگەڵ ئەوانە دەكەین كە جگە لە خوا لە كەس ناترسن. با ئەوان هەبن و فیتنە بنێنەوە بۆ تێكدانی هاوپەیمانیەكە”.\nئاماژە بەوەش دەكات “كڵچدارئۆغڵو كار و پیشەی وازلێهێناوە و گوایە زۆر ژیرە بە هاندان زیان بە هاوپەیمانییەكە دەگەیەنێت. ئەمڕۆ رێكخستنەكانی خۆی، پارتەكەی دەبینین كە رادەستی تیرۆریستان بووە. هەمیشە دەیڵێین؛ لەناو جەهەپەدا دەهەكەپە-جە هەیە، لەناو جەهەپەدا كەسانێك هەن پشتیوانی لە پەكەكە دەكەن”.\nلە عەفرین 3 سەربازی توركیا كوژران و بریندار بوون


دزێ دۆڵ - ویکیپیدیا، ئینسایکڵۆپیدیای ئازاد\nDize - دیزج دول - Dizeh\nپۆتانەکان: 37°13′53.5″N 45°20′05.5″E / 37.231528°N 45.334861°E / 37.231528; 45.334861پۆتانەکان: 37°13′53.5″N 45°20′05.5″E / 37.231528°N 45.334861°E / 37.231528; 45.334861\nدزێ دۆڵ ھاوسنوورە لەگەڵ ئەم گوندانە:\nلە باکوورەوە لەگەڵ گوندی کەنعانا ئەڤراز.\nلە باشوورەوە لەگەڵ گوندی وەزنێ.\nلە ڕۆژاواوە لەگەڵ گوندی سامورتێ.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٧١٤) کەس و (١٨٨) خێزان بووە.\nوەرگیراو لە «https://ckb.wikipedia.org/w/index.php?title=دزێ_دۆڵ&oldid=899105»


رۆژانە بەهۆی بەکارھینانی بەردەوامی مۆبایلە زیرەکەکانەوە هەندێک لەزانیاریە کەسیەکانتی تێدا هەڵدەگریت و پارێزگاری لێدەکەیت، بەڵام رەنگە بەهۆی دابەزاندنی هەندێک ئەپلیکەشن و بەرنامەوە ئەو زانیاریە کەسیانەت پارێزراو نەبن، ببنە هۆی زیان گەیاندن بە پاتری مۆبایلەکەت، ماڵپەری brightside ئەو بەرنامانەی بڵاوکردوەتەوە کە باشترە بیانسریتەوەو لەناو مۆبایلەکەت هەڵینەگریت.\nیەکەم: ئەو یاریانەی بە بێ پارەن، لە بەرامبەردا ریکلامێکی زۆر دێتە سەر شاشەکەت، جگە لەوەی زیانێکی زۆر بە پاتری و میمۆری مۆبایلەکەت دەگەیەنێت لە هەمان کاتدا بە ئەگەرێکی زۆرەوە زانیاریە کەسیەکەنیشت دەبات.\nدوەم: ئەو ئەپانەی بە زویی پاتری مۆبایلەکەت پڕدەکەن، لە راستیدا ئەم بەرنامانە بۆ هەڵخەڵەتاندنن و راست نین، ریکلامەکان دێنە ناو مۆبایلەکەتەوە تەنانەت ئەگەر مۆبایلەکەشت قفڵ کرابێت.\nسێیەم: ئەو ئەپانەی پاسوۆردی ئینتەرنێتی کەسانی دیکەت بۆ ئاشکرا دەکات، بەشێکی زۆریان راست نین و تەنها داتا و زانیاریە کەسیەکانت دەبات.\nچوارەم: بەرنامەی میوزیک و ڤیدیۆ دابەزاندن، زیان بە ستۆرەیجی مۆبایلەکەت دەگەیەنێت و هەروەها ڤایرۆسێکی زۆر دێتە مۆبایلەکەتەوەو ئەگەری هاک کردنت زیاد دەبێت.\nپێنجەم: ئەو ئەپلیکەشنانەی داوای کردنەوە لۆکەیشنت لێدەکەن و بێ کردنەوەی لۆکەیشن کارناکەن، ژیانی پاتریەکەت کورت دەکەنەوە، زانیاری و داتاکانت دەبەن.\nشەشەم: هەندێک لە ئەپلیکەیشنەکان داوا دەکەن ژمارەی مۆبایل، وێنە و ڤیدیۆ کەسیەکانت، لۆکەشنەکەت داخڵ بکەیت، بەڵام باشترە لێی دوربکەویتەوە بۆ ئەوەی زانیایە کەسیەکانت پارێزراو بن.\nحەوتەم: هەندێک لە براوسەرەکان پارێزراون و دەتوانیت و پشتیان پێ ببەستیت، بەڵام هەندێکیان هەر لەگەڵ ئەوەی کلیکیان لێ دەکەیت هەندێک ڤایرۆس دێنە ناو مۆبایلەکەت، بۆیە پێویستە وریا بیت دەربارەی ئەوەی چی دادەبەزێنیت.\nهەشتەم: هەندێک بەرنامە هەیە لەناو مۆبایلەکەت کە رەنگە هەرگیز بەکاریان نەهێنیت و پێویستت پێیان نەبێت، دەبنە هۆی کورت بونی ژیانی پاتریەکەت و باشترە بیانسریتەوە.\nئه‌م بابه‌ته 54520 جار خوێنراوه‌ته‌وه\nبە وێنە؛ گرانترین کێکی جیهان ببینە\nبە وێنە؛ ئەو منداڵانەی سەرنجی جیهانیان راکێشاوە\nداهاتی جۆکەر ریکۆردی جیهان دەشکێنێت\nمنداڵێکی سعودی بە زیرەکترین منداڵی جیهان هەڵبژێردرا\nگرانترین پێڵاوی جیهان کە لەئەڵماس و نەیزەک دروستکراوە ناوی چوە کتێبی گینسەوە\nهەندێک بارودۆخی بێزارکەر کە بەسەر هەمو کچێکدا دێت\nخانمە نمایشکارێکی جل و بەرگ دەبێتە سەرۆکی یانەیەکی تۆپی پێ\nئەو ژنەی رۆژانە 40 کوپ چای دەخواردەوە بە شێوەیەکی جیاواز نێژرا\nهەلۆوین چیە؟ لە چیەوە هاتوە؟\nکچێک هانی خۆشەویستەکەی دەدات بۆ ئەوەی خۆی بکوژێت\nچۆن سیمکاردەکەت لە هاک بپارێزیت\nپارچەیەک ئاسەواری نامۆی مۆمیاکراوی میسریە کۆنەکان دۆزرایەوە\nئاسکێک راوچیەکەی دەکوژێت\nبە وێنە؛ دایکی 21 منداڵە و چاوەروانی منداڵێکی دیکە دەکات\nداوای لەژنەکەی کرد بۆ کڕینی شوقەیەک گورچیلەیەکی بفرۆشێت، بزانە ژنەکە چی دەکات\nئەو وێنانەی دەریدەخات بچوکترین گۆڕانکاری کاریگەری گەورەی دەبێت\nقادرمەکانی جۆکەر زیاتر لەهەر شوێنێکی دیکە بوەتە جێی بایەخی گەشتیاران


له‌سه‌ر ته‌قینه‌وه‌کانی مانگی هه‌شتی به‌غدا دادگایه‌کی عێراق بڕیاری له‌سێداره‌دانی11 که‌س ده‌دات\nدادگایه‌کی عێراقی سـزای مه‌رگی داوه به‌سه‌ر ئه‌و 11 پیاوه‌ی که به ته‌قاندنه‌وه‌ی چه‌ند کامیۆنێکی بۆمبڕێژکراو تاوانبار کران. ئه‌و ته‌قینه‌وانه‌ی که له مانگی هه‌شتی ڕابردوودا له به‌غدای پایته‌ختی عێراق ڕوویدابوو و بوو به‌هۆی کوژرانی زیاتر له 100 که‌س.\nئه‌و دادگایه پیاوه‌کانی تاوانبار کرد به پلان‌داڕشتن و جێبه‌جێ‌کردنی هێرشه‌کانی 19 ی مانگی هه‌شت بۆ سه‌ر وه‌زاره‌تی دارایی و کاروباری ده‌ره‌وه‌یی عێراقی. به هۆی ئه‌و هێرشانه زیاتر له 500 که‌سی تریش بیرنداربوون.\nله لایه‌کی تره‌وه، له ڕۆژی چوارشه‌ممه هێرشبه‌رێكی خۆکوژ کامیۆنێکی له نزیک بنکه‌یه‌کی پۆلیس له ڕۆژئاوای هه‌رێمی ئه‌نبار ته‌قانده‌وه و به‌لایه‌نی که‌م 7 که‌سی تێدا کوژرا و 6 که‌سی تریشی برینداربوون.\nئه‌و هێرشه له ناوچه‌ی سه‌قلاوییه‌ی باکوری فه‌لـلوجه ڕوویدا. کاربه‌ده‌ستان ده‌ڵێن به لایه‌نی که‌م دوو ئه‌فسه‌ری پۆلیس و کچێکی منداڵیش له نێو کوژراوه‌کاندا بوون.\nشایانی باسه عێراق له ئاماده‌کاریدایه بۆ هه‌ڵبژاردنه‌کانی په‌رله‌مانی سه‌رانسه‌ری وڵات که بڕیاره له مانگی سێدا به‌ڕێوه‌بچێت. هاوکات کاربه‌ده‌ستان هۆشداریـیان داوه که یاخیبووان هه‌وڵی تێکدانی ده‌نگدانه‌که ده‌ده‌ن و ڕه‌نگه له‌گه‌ڵ نزیک بوونه‌وه‌ی کاتی هه‌ڵبژاردنه‌که‌دا هێرشه‌کانیش زیاتر بکه‌ن.


سەرەتا»مۆبایل»ئاى ئۆ ئێس -IOS»فێركارى»ڕێگایه‌كى نوێ و فێڵێكى ئاسان بۆ خێرا بارگاویكردنه‌وه‌ى ئایفۆن\nلەلایەن andam omar لە 28/11/2016 0 Comments\nزۆر جار واڕێكده‌كه‌وێت به‌په‌له بچیته ده‌ره‌وه و سه‌یر ئه‌كه‌یت مۆبایله‌كه‌ت بارگاوى(شه‌حن)ى نه‌ماوه ، بۆیه به ناچارى ئه‌بێت به دیار مۆبایله‌كه‌وه دابنشیت .\nزۆر ڕێگا هه‌ن بۆ خێرا بارگاوى كردنه‌وه‌ى مۆبایلى ئایفۆن , به‌ڵام نوێترین ڕێگایه‌كى ئاسانه و هه‌موان ده‌توانن به ئاسانترین شێوه جێبه‌جێى بكه‌ن .\nكه‌ناڵى BI Tech ى ته‌كنه‌لۆژی ڕێگایه‌كى نوێ ى دۆزیته‌وه و ئاماژه به‌وه ده‌كات كه له ماوه‌ى ٥ خوله‌كدا به شێوه‌ى سوپه‌ر چارگ مۆبایله‌كه‌ت بارگاوى بكه‌یته‌وه .\nله میانه‌ى ئه‌و تاقیكردنه‌وه‌ى ئه‌نجامدراوه ئه‌وه ده‌رده‌كه‌وێت كه گه‌ر به شه‌حنى ئاسایى مۆبایله‌كه‌ت بارگاوى بكه‌یته‌وه ، ئه‌وا له ماوه‌ى خوله‌كدا ڕێژه‌ى بارگاوى پاتریه‌كه‌ت له %٢٠ ده‌بێته %٢٣.\nبه‌ڵا” ڕێگاى دووه‌م سه‌ركه‌وتوه ، ئه‌ویش به‌م شێوه ده‌بێـت :\n١- شه‌حنى ئایپاد به‌كاربهێنه له برى ئایفۆن .\n٢- مۆبایله‌كه‌ت بخه‌ره سه‌ر بارى فڕۆكه\n٣-كه‌ڤه‌رى زیاده‌ى ده‌ورى مۆبایلكه‌ت لێ بكه‌ره‌وه .\n٤- كارى پێمه‌كه له‌و كاته‌ى له‌سه‌ر شه‌حنه\nده‌بینت له ماوه‌ى ٥ خوله‌ك له %٢٠ بۆ %٢٦ زیادى كردوه .\nبه شێوه‌یه‌كى گشتى له بارى یه‌كه‌م ماوه‌ى ٢١١ خوله‌كى ده‌وێت بۆ ئه‌وه‌ى به ته‌واوى بارگاوى ببێته‌وه، به‌ڵام له بارى دوه‌مدا ته‌نها ١٢٧ خوله‌كى پێویسته ،واته به شێوه‌یه‌كى گشتى ٨٤ خوله‌ك جیاوازیان هه‌یه .\nله خواره‌وه به‌وێنه و ڤیدیۆ چۆنیه‌تى بارگاوى كردنه‌وه به ڕێگایه‌كى خێرا روون كراوه‌ته‌وه\nبابەتەكانی پێشووترچی دەزانی دەربارەی پەخشی ڕاستەوخۆ لە ئینستاگرام؟\nبابەتی دواتر ئاگادارییەک بۆ ئەوانەی ھێڵی سنوورداریان ھەیە\nپرۆگرامەر و بەرنامەڕێژی بەناوبانگ ڕیچارد ستۆڵمەن [KRD – AR – EN]\nلەلایەن KarZan iT 17/04/2016\nڕیچارد ماتیۆ ستۆڵمەن: (Richard Matthew Stallman) لەدایکبووی ١٦ی ئازاری ١٩٥٣ لە نیویۆرک – ئەمریکا. کەسایەتییەکی…\nكۆمپانیای ئه‌پڵ جارێكی تر مۆبایلی ئایفۆن ٧ پڵه‌س ده‌خاته بازاڕه‌وه\nكۆمپانیای ئه‌پڵی ئه‌مریكی كه دامه‌زرێنه‌ری ستیڤ جۆبس بووه و به‌ڕێوه‌به‌ری ئێستای تیم كووكه به‌رده‌وام له…\nباشترین ئەپڵیكەیشنی قورئانی کوردی بۆ ئەندرۆید\nبەرنامەی باشترین قورئانی کوردی پێکدێت لە تەواوی قورئانی پیرۆز لەگەڵ چەندین تەفسیر و قورئان خوێن…\nچۆنیه‌تی کڕاکردنی یاری RISE OF TOMB RAIDER بۆ کۆمپویته‌ر\nلەلایەن awder omer 06/08/2016\nچه‌ند کاتژمێرێک پێش ئێسته کڕاکی یاری RISE OF THE tomb raider بلاوکرایه‌وه ، وه‌ک ستافی تێک…


ئه‌وه‌ی له كه‌ركووك ڕووی دا چه‌ند سه‌ركرده‌یه‌كی یه‌كێتی كردییان\nسه‌عدى ئه‌حمه‌د پیره ئه‌ندامى مه‌كته‌بى سیاسى و گوته‌بێژى فه‌رمى یه‌كێتى نیشتمانى كوردستان له دیدارێكى "وشه"دا راى ده‌گه‌یه‌نێت، پاشه‌كشه‌ى پێشمه‌رگه له كه‌ركووك به بڕیار و رێككه‌وتنى سه‌ركرده كه‌ركووكییه‌كانى یه‌كێتى نیشتمانى بووه و روونى ده‌كاته‌وه، پێش ئه‌وه‌ى نامه‌ى پارتى و یه‌كێتى كه له كۆبوونه‌وه‌ى دووكان رێككه‌وتنى له‌سه‌ر كراوه، بگاته به‌غدا، ئه‌و رێككه‌وتنه له‌گه‌ڵ سوپا و حه‌شدى شه‌عبى كراوه و بڕیاره‌كه به‌شێك نه‌بووه له كۆبوونه‌وه‌ى دووكان.\nدواى رووداوه‌كانى كه‌ركووك، ده‌رگه‌ى گفتوگۆ كراوه‌یه له‌سه‌ر ئه‌نجامی ریفراندۆم؟\nگفتوگۆ حه‌تمییه و ده‌بێت بكرێت، ئه‌وه‌ى رووی دا ئه‌گه‌ر 10 جاری تریش دووباره ببێته‌وه، هه‌ر ده‌بێت گفتوگۆ بكرێت.\nدواى كۆبوونه‌وه‌كه‌ى دووكان، دكتۆر فوئاد مه‌عسووم ئه‌نجامى گفتوگۆیه‌كه‌ى له‌گه‌ڵ خۆى برده‌وه بۆ به‌غدا تا له‌گه‌ڵ حه‌یده‌ر عه‌بادی سه‌رۆك وه‌زیران باسی بكات تا بزانین مه‌رجه‌كانى به‌غدا چییه. ئه‌وه‌ى له راگه‌یاندنه‌كان باس ده‌كرێت بۆ میدیایه، ئیشمان به‌وانه نییه، ئیشمان به‌وه‌یه له پشته‌وه‌ى ده‌رگه داخراوه‌كان وه‌ڵامى فه‌رمی وه‌ربگرین.\nكه‌واته ئه‌وه‌ى رووی دا كاریگه‌رى له‌سه‌ر ره‌وتى گفتوگۆكان چی ده‌بێت؟\nره‌نگه كاریگه‌ری هه‌بێت، به‌ڵام ئێمه له یه‌ك پێگه‌ى جیۆگرافین و به‌یه‌كه‌وه ده‌ژین، بۆیه گفتوگۆ ناچارییه.\nپێش ریفراندۆم باڵانسی دانوستاندن به‌لاى هه‌رێمى كوردستان بوو، دواى ریفراندۆم و ئه‌و دۆخه، باڵانسه‌كه به‌لاى كێدایه؟\nئه‌وه ده‌كه‌وێته سه‌ر روانین و تێگه‌یشتنى هه‌ر لایه‌ك بۆى. به تێڕوانینى یه‌كێتیى نیشتمانیى كوردستان، ره‌نگه په‌نجا به په‌نجا بێت، ره‌نگه له گۆشه‌ى پارتى دیموكراتى كوردستان باڵانسه‌كه به‌غدا بێت بشكێته‌وه. به‌ڵام به گشتى، پرسی كورد و سه‌ربه‌خۆیی له ئاستێكى زۆر باڵا دابه‌زی.\nئه‌وه‌ى بڵاو كرایه‌وه كه رێككه‌وتن هه‌بووه هه‌ندێك جێ چۆڵ بكه‌ن و رێ به سوپای عێراقی بده‌ن؟ پێت وایه حه‌شدی شه‌عبی و سوپاى عێراق زیاتر هاتوونه‌ته پێش؟\nسوپاى عێراق دێته‌وه ئه‌و ناوچانه‌ى كه ساڵى 2014 چ به ته‌نیا یان هێزی هاوبه‌شی لێ بووه، ده‌گه‌ڕێنه‌وه بۆی، به‌ڵام ئامانجی سه‌ره‌كی بیره نه‌وتییه‌كانى دواى داعش بوو كه ده‌ستى به‌سه‌ردا گیرا.\nرێككه‌وتن له‌گه‌ڵ عێراق ته‌نیا بۆ پارێزگاریكردن له كه‌ركووك و مانه‌وه‌ى ئیداره‌ى كوردی بوو له‌و شاره، به‌و مانایه‌ى كه‌ركووك نه‌گه‌ڕێته‌وه دۆخى سه‌رده‌می حوكمڕانى به‌عس.\nله‌وه زیاتر نه‌كرا؟\nنه‌خێر، ئێسته گفتوگۆ له نێوان به‌رپرسی پۆلیسی كه‌ركووك و سه‌ركرده‌ى كرده‌وه‌گه‌ل كه چه‌نده هێزی عێراق له كه‌ركووك ده‌مێنێته‌وه. بێگومان بڕێك له‌و هێزه له ئاستى فه‌وجێك له كه‌ركووك ده‌مێنێته‌وه، باقی هێزه‌كه‌ی تر كه‌ركووك چۆڵ ده‌كه‌ن و ئیداره‌ش ده‌گه‌ڕێته‌وه باری جارانى خۆی.\nچاره‌نووسی نه‌جمه‌دین كه‌ریم چى به‌سه‌ر دێت؟\nده‌توانى له خۆى بپرسی، خۆیشی ده‌زانێت چیی پێ گوتراوه.\nرێككه‌وتنێك بڵاو كراوه‌ته‌وه به‌ناوى رێككه‌وتنى نێوان پاڤێڵ تاڵه‌بانى و هادی عامری، یه‌كێتى چه‌ند ئاگاداری ئه‌و رێككه‌وتنه‌یه؟\nئه‌وه‌ى بڵاو كرایه‌وه ساخته‌یه و راستى تێدا نییه، له هه‌مان ئه‌و كه‌ناڵه بڵاو كراوه‌ته‌وه كه گوتى دكتۆر فوئاد مه‌عسووم نامه‌یه‌كى شه‌ش خاڵى هێناوه كه راست ده‌رنه‌چوو. ئه‌وه‌ى راستییه دۆخێك دروست ده‌بێت وه‌ك 2014 و ئیداره‌كه ده‌گه‌ڕێته‌وه و هه‌ندێك له هێزه‌كانى عێراق دێنه‌وه، بۆیه هیچ رێككه‌وتنێك نه‌كراوه له‌سه‌ر ته‌شكیلات و ئیداره‌ى نوێ.\nئه‌وه‌ى روو ده‌دات به رێككه‌وتن بووه بۆ گه‌ڕانه‌وه‌ى ئیداره‌ی هاوبه‌ش نه‌ك داگیركردنى كه‌ركووك، كشانه‌وه‌ى پێشمه‌رگه‌ش پێوه‌ندى به‌وه هه‌بووه كه سوپاى عێراق گوتى ئه‌و سه‌نگه‌ره بۆ داعش لێ دراوه، ئه‌گه‌ر نه‌كشێنه‌وه كه‌واته سه‌نگه‌ر له من ده‌گری، له‌سه‌ر ئه‌مه‌ش گفتوگۆیه‌كى لۆجیكی كراوه.\nئه‌م رێككه‌وتنه له كۆبوونه‌وه‌ى دووكان رێككه‌وتنى له‌سه‌ر كرا؟\nنه‌خێر له‌وێ باسی ئه‌وه نه‌كراوه.\nئه‌گه‌ر ئه‌و رێككه‌وتنه نه‌بووایه چی رووی ده‌دا؟\nشه‌ڕێكى قورس و پێشمه‌رگه‌یه‌كى زۆریش شه‌هید ده‌بوون و سوپای عێراقیش به‌و هێزه‌ى زۆره‌ى هێنابووى بۆ كه‌ركووك، هه‌ر ده‌هاته ناو كه‌ركووك. به‌ڵام له‌سه‌ر شنگال رێككه‌وتن نه‌كراوه، كه‌چى ئه‌وێش چۆڵ كرا و سوپاى عێراقی چووه شنگال.\nبه‌ڵام ئێوه باسی گه‌ڕانه‌وه‌ى سوپا ده‌كه‌ن بۆ ناوچه‌كانى پێش 2014، كه‌واته شنگالیش ده‌گرێته‌وه؟\nنه‌خێر رێككه‌وتنه‌كه ته‌نیا له‌سه‌ر كه‌ركووك بوو.\nئه‌گه‌ر رێككه‌وتنه‌كه له كۆبوونه‌وه‌ى دووكان باس نه‌كراوه، كێ رێككه‌وتنه‌كه‌ى كردووه؟\nكه‌ركووكییه‌كانى مه‌كته‌بى سیاسیی یه‌كێتیى نیشتمانیى كوردستان رایان وابوو ده‌بێت له‌گه‌ڵ عێراق جۆرێك رێككه‌وتن بكه‌ن بۆ ئه‌وه‌ى بارودۆخێكى ئاڵۆز له كه‌ركووك روو نه‌دات و ئیداره‌ی كه‌ركووك له ده‌ست كورد ده‌ربچێت. بۆ ئه‌مه‌ش رێك كه‌وتن كه هێزه‌كانى عێراقی بگه‌ڕێنه‌وه پێش 2014 و پێش هاتنى داعش، ئه‌وه‌ى له شنگال روو ده‌دات، كێشه‌ى ئه‌وان نه‌بووه و رێككه‌وتنیشیان له‌سه‌ر نه‌كردووه.\nئه‌و رێككه‌وتنه هه‌مان ئه‌و كه‌سانه كردیان كه پێش ریفراندۆمیش دژى ئه‌وه بوون كه ریفراندۆم له كه‌ركووك بكرێت، گوتیان كه‌ركووك و ناوچه كێشه له‌سه‌ره‌كان نه‌بنه به‌شێك له پرسی ریفراندۆم، چونكه نه‌ك ته‌نیا عێراق، به‌ڵكو كۆمه‌ڵگه‌ى نێوده‌وڵه‌تیش كێشه‌ى له‌سه‌ر هه‌یه، به‌ڵام كاك نه‌جمه‌دین كه‌ریم پارێزگاری كه‌ركووك به ته‌نیا له‌گه‌ڵ ریفراندۆم بوو.\nكه هێز هێنرایه سه‌ر كه‌ركووك، به‌رپرسانى كه‌ركووك كه‌وتنه خۆیان تا هه‌وڵێك بدرێت ئێسكشكانی تێدا نه‌بێت و زیانى كه‌م بێت و سوپا بگه‌ڕێته‌وه كه‌ركووك، ئه‌وه‌بوو به‌ره‌به‌یانى 16ى مانگ رووی دا و هه‌ندێك پێشمه‌رگه شه‌هید بوون كه ده‌بێت لێى بكۆڵرێته‌وه بۆ شه‌هید كراون.\nباشه بڕیار بوو دكتۆر فوئاد مه‌عسووم نامه‌ى ئێوه و پارتى بداته عه‌بادی، بۆ رێككه‌وتنه‌كه پێش گه‌یشتنى ئه‌و نامه‌یه كرا و رێ به سوپای عێراق درا بێته‌وه كه‌ركووك, بۆ وا په‌له كرا؟\nپێم وابێ ئه‌وه‌ى رووی دا به‌رنامه‌یه‌كى سێ قۆڵى ئێرانى توركی عێراقی بوو، كه‌ركووك و خانه‌قین تا شنگالى گرته‌وه و نه‌یانهێشت به‌یاننامه و راى پارتى و یه‌كێتى بگاته عه‌بادی بۆ دانیشتنى بێمه‌رج له‌سه‌ر كێشه‌كانى نێوان كوردستان و عێراق كه له به‌یاننامه‌كه‌دا بڵاومان كرده‌وه.\nئه‌گه‌ر رێككه‌وتنه‌كه رای یه‌كێتى نییه، كه‌واته ئه‌وه‌ى رووی دا ناوخۆی یه‌كێتى دووله‌ت نه‌كرد؟\nنا نه‌خێر، ئه‌وه پڕوپاگه‌نده‌یه و یه‌كێتى نه‌بووه به دوو به‌ش. ناوخۆى یه‌كێتى راى جیاواز هه‌یه و ده‌رده‌بڕدرێت، له‌ناو حزبه‌كانى تریش راى جیاواز هه‌یه، به‌ڵام ناوێرن بیڵێن.\nئه‌نجوومه‌نى سه‌ركردایه‌تى له‌سه‌ر ئه‌و دۆخه كه‌ى كۆ ده‌بێته‌وه؟\nهێشتا كه‌س داواى كۆبوونه‌وه‌ى نه‌كردووه، به‌ڵام حه‌قه كۆ ببێته‌وه.\nراى وڵاتانى هه‌رێمى و كۆمه‌ڵگه‌ى نێوده‌وڵه‌تى له‌سه‌ر رووداوه‌كه چییه؟\nئه‌وه‌ى رووی داوه رێككه‌وتنێكى سێ قۆڵی بوو له نێوان توركیا و ئێران و عێراق، ئه‌مه‌ریكا و به‌ریتانیاش ئاگادارن و كۆمه‌ڵگه‌ى نێوده‌وڵه‌تیش ئاگادارن.\nدواى جووڵانى هێز، هیچ لایه‌نێك نێوه‌ندگیری كردووه بۆ گفتوگۆ له نێوان هه‌رێم و به‌غدا؟\nنێوه‌ندگیری بۆ چییه؟ گفتوگۆ هه‌یه و پێوه‌ندی ته‌له‌فۆنى هه‌یه.\nكێ هه‌یبووه و له‌گه‌ڵ كێ هه‌یبووه؟\nهه‌موومان هه‌مان بووه، پرسه‌كه‌ش پێوه‌ندى به گفتوگۆوه هه‌یه بۆ چاره‌سه‌ركردنى ئه‌و كێشانه‌ى روویان داوه، چونكه ئه‌و كێشانه به هێزى سه‌ربازی و هه‌ڕه‌شه چاره‌سه‌ر نابێت.\nئه‌وان تا ئێسته پێداگرن له‌سه‌ر ره‌تكردنه‌وه‌ى ئه‌نجامى ریفراندۆم، ئه‌وه‌ش روو نادات و ئه‌نجامه‌كه‌ى ره‌ت ناكه‌ینه‌وه.\nچاوه‌ڕێتان ده‌كرد كۆمه‌ڵگه‌ى نێوده‌وڵه‌تى وا بێده‌نگ بێت؟\nبه‌ڵێ چاوه‌ڕوان بوو، چونكه هه‌ڵوێستى ئه‌وانمان ده‌زانى پێش ریفراندۆمیش و ئه‌مه‌ریكاش نایه‌ت شه‌ڕ دژى سوپاى عێراق بكات له‌سه‌ر كورد وه‌ك ئه‌وه‌ى كردى له دژى داعش، ئه‌وه‌ى ئێسته روو ده‌دات شه‌ڕى كورد نییه له‌گه‌ڵ داعش.\nله‌سه‌ر دۆخى په‌رله‌مان و حكوومه‌ت، بڕیاره ئه‌مڕۆ چوارشه‌م په‌رله‌مان كۆ ببێته‌وه. پرسی هه‌ڵبژاردنیش كه ده‌بێت له یه‌كى تشرینى دووه‌م بكرێت، له‌م دۆخه‌دا هه‌ڵبژاردن ده‌كرێت؟\nبه راى من نه‌ك یه‌كێتیى نیشتمانیى كوردستان، هه‌ڵبژاردن ده‌بێت دوا بخرێت. ئه‌و دۆخه‌ى ئێسته له خزمه‌تى هه‌ڵبژاردنێكى پاك و بێگه‌رد نییه و ده‌بێت چه‌ند شتێك هه‌یه پێش هه‌ڵبژاردن بكرێت، له‌وانه پاككردنه‌وه‌ى تۆمارى ده‌نگده‌ران، پرسی هه‌ڵمه‌تى هه‌ڵبژاردن و كۆمه‌ڵێك پرسی تر، چونكه دواتر هه‌ڵبژاردن بۆ هاووڵاتییانه بتوانێت به ئارامى ده‌نگی خۆى بدات.\nكه‌واته رێككه‌وتن هه‌یه بۆ دواخستنى؟\nنه‌خێر رێككه‌وتن نییه، ئه‌و پرسه ده‌بێت له په‌رله‌مان باس بكرێت كه ئایا لایه‌نه سیاسییه‌كان رێك ده‌كه‌ون له‌سه‌ر دواخستنى هه‌ڵبژاردن یان نا.\nئه‌م بابه‌ته 22107 جار خوێنراوه‌ته‌وه


کوردیپێدیا - راگەیەندراوی کۆنگرا گەل لە یادی 23 ساڵەی دەستگیرکردنی عەبدوڵا ئۆجەلاندا\n📝 راگەیەندراوی کۆنگرا گەل لە یادی 23 ساڵەی دەستگیرکردنی عەبدوڵا ئۆجەلاندا | پۆل: بەڵگەنامەکان | زمانی بابەت: 🏳 کوردیی ناوەڕاست\nراگەیەندراوی کۆنگرا گەل لە یادی 23 ساڵەی دەستگیرکردنی عەبدوڵا ئۆجەلاندا\nدەقی راگەیەندراوەکەی کۆنگرا گەل:\nبەبۆنەی 23مین ساڵی پیلانگێڕییەوە هەموو شەهیدەکانمان بەبیر دێنینەوە کە بە دروشمی ناتوانن رۆژەکەمان تاریک بکەن کە لە تێکۆشاندا بوونەتە قەڵغانی ئاگر و پێشەنگایەتیان بۆ پوچەڵکردنەوەی پیلانگێڕییەکە کرد، بە خۆشەویستی و سوپاسگوزاری ئێمە جارێکی تر سوێند بە شەهیدان دەدەین کە ئازادی جەستەیی ڕێبەر ئاپۆ مسۆبەر دەکەین.\nپیلانگێڕیی نێودەوڵەتی کە بەنیازە هیوای ئازادی کورد لە کەسایەتی ڕێبەری ئاپۆ لەناوببات، ڕووی بکوژ و قێزەون و دڵڕەقانەی لەسەر بنەمای ئەو بەرژەوەندیەی کە دەتوانێت هەموو جۆرە خراپەیەک بکات بە سیستمی مۆدێرنیتەوە ئاشکرا بوو. پیلانگێڕیی نێودەوڵەتی و کۆمەڵکوژی سەدان ساڵەی کورد پەیوەندی ڕاستەوخۆی پێکەوە هەیە.\nگەمارۆی قڕکردن شکێنرا\nهێزە باڵادەستەکان کە پەیمانی سایکس – پیکۆیان ئیمزا کرد، بەرپرسی پلانی قڕکردنی سەدساڵەی کورد و تاوانبارن. بناغەی دەوڵەت – نەتەوەی تورک کە لەسەر رەتکردنەوە و لەناوبردنی کورد دروست بووە، ئەو پەیامەیە. بەم هۆکارەیە کە مۆدێرنیتەی کاپیتالیست لەدژی ڕاپەرینەکانی کوردان پشتگیری لە دەوڵەتی تورک دەکات.\nڕێبەر ئاپۆ و پەکەکەپەکەکە لەدژی ئەو پلانە کە کورد لە هەموو روویەکی ژیان لاواز دەکەن و لەناو دەبەن، بۆ بەرگریکردن لە کورد دروست بوون. لەدژی بۆسەی قڕکردنی سەر کورد، بوون بە وڵامێکی مێژوویی.\nڕێبەر ئاپۆ و پەکەکە دەستوەردانی لە راستی کوردیان کرد کە بە دەستی مۆدێرنیتەی کاپیتالیست لەلایەن دەوڵەتی تورکەوە چەوسێنران، هیوای مۆدێرنیتە شکێنرا و بە خەباتێکی بێوێنە ئەو دۆخەیان پێچەوانە کردەوە. راستی گەل کە بە پیشەنگایەتی رۆحی میلیتانی ئاپۆیی سەرلەنوێ خوڵقێنرا، گەمارۆ قڕکردنی سەر کوردی شکاند.\nهێزە سەروەرەکان کە ترسان پلانەکانیان لە هەرێمە پووچەڵ ببنەوە، لەگەڵ ئەوەی پشتگیریان لە دەوڵەتی تورک کرد، بەڵام نەیانتوانی شۆڕشی گەلی ڕێبەر ئاپۆ و پەکەکە ئاستەنگ بکەن، راستەراست دەستوەردانیان کرد. خواستن کە رێبەر ئاپۆ کە پلانی سەدان ساڵەی ئەوانی تێکدا، ئەو گەلەی کە هێزیان نەمابوو، کە ئەم خەڵکەی زیندوو کردەوە و کردیە هێزێکی هەرێمی، بە پیلانگێڕیەکە لەناوببەن.\nوایاندەزانی کە ڕێبەر ئاپۆ تەسلیمی دەوڵەتی تورک دەبێت و دەگەنە ئامانجی خۆیان. پیلانگێڕی نێودوڵەتی بووە هۆی ئەوەی ڕێبەر ئاپۆ پەیوەندی نێوان مۆدێرنیتەی کاپیتالیست و قڕکردنی کورد بە فراوانی ببینێت و پارایمی مۆدێرنیتەی دیموکراتی جێگرەوەی مۆدێرنیتەی کاپیتالیست بخوڵقێنێت.\nهیچ هێزێک ناتوانێت ئیرادەی گەلی کوردستان بشکێنێت\nلەگەڵ پیلانگێڕی نێودەوڵەتی و دۆخی ئیمراڵی، ڕێبەر ئاپح بە پارادایمی ئازادی سەرەتا بۆ گەلی کوردستان و هەرێمەکە بۆ هەموو مرۆڤایەتی، ژنان، لایەنگرانی ئازادی و دیموکراسی بووە هیوایە. بە هەستانەوەی پارادایمی ڕێبەر ئاپۆ گەمارۆی سەر کورد شکێنرا. ئێدی هیچ هیزێک ناتوانێت خواستی ئازادی و ئیرادەی گەلی کوردستان بشکێنێت.\nپیلانگێڕی پووچەڵکرایەوە بەڵام هێشتا بەردەوامی پێدەدرێت. گۆشەگیری ئمڕالی لەسەر گەلەکەمان و هێزە دیموکراتەکان، لەدژی گەریلا بە چەکی کیمیایی، هێرشی سەر مەخمور و شەنگال و لەم دواییانەدا بە بانگەوازی هێزە نێودەوڵەتیەکان و دەوڵەتان لەدژی هێرشی داعشداعش لە حەسەکەحەسەکە، ئەنجامی گرنگی ئەم شۆڕشەیە.\nتەمەنی فاشیزمی ئاکەپە و مەهەپە ئێدی ناتوانێرێت درێژ بکرێتەوە\nفاشیزمی دەوڵەتی تورک بە هاوکاتی هێزەکانی مۆدێرنیتەی کاپیتالیست، تاوەکو ئێستاش لەسەر دوژمنایەتی کورد دەوەستێت. بەڵام قۆناغی ئێستا گەلەکەمان و هێزەکانی دیموکراسی کەوتوونەتە قۆناغی ئازادی نەگەڕاوە. هیچ شتێک ناتوانێت هەڵوەشاندنی فاشیزم ڕاوەستێنێت. بە بە تەواوی تەسلیمبوونی پەدەکە لەبەرانبەر دەوڵەتی تورکک، نە دۆخی ناوخۆ و دەرەوە ناتوانن فاشیزمی ئاکەپە و مەهەپە زیندوو بکەنەوە.\nفاشیزم لەسەر لێواری هەڵوەشینە. ئێمە گەل و هێزەکانی دیموکراسی بە رۆحی سەفەربەری کە گەیشتووینەتە لێواری سەرکەوتن، دەتوانین ساڵی 2022 بکەینە ساڵی هەڵوەشاندنی فاشیزم. فاشیزم ب ترسی هەڵوەشاندن ئەم قۆناغە هێرشەکانی قورستر کردووە. گەلەکەمان و دۆستەکانمان پێویستە زیاتر روو لەم هەلە بکەن و ڕێگە نەدەن فاشیزم تەمەنی درێژ بکات و وابکەن کە زیاتر هەڵبوەشێت.\nبە ئازادی جەستەیی ڕێبەر ئاپۆ کە سمبۆڵی ئازادی و لیدەری گەلەکەمان و مرۆڤایەتیە، پلانی مۆدێرنیتەی قڕکردنی کورد بە تەواوی پووچەڵ دەبێتەوە. لەبەرئەوەی کە ئازادی جەستەیی ڕێبەر ئاپۆ بە واتای ئازادی گەلەکەمان و گەلان دێت کە پێکەوە بژین و هەموو پێکهاتەکانی دیموکراسی یەکسان بن. بە واتای ئەوەی لە هەموو هەرێمەکە لەسەر بناغەی ئازادی ژن، خواستی کۆمەڵگای دیموکرات و ژینگەپارێز گەش دەبێت و دەبێت زاوەن سازومانی.\n'ساڵی 24 بکەینە ساڵی ئازادی جەستەیی ڕێبەر ئاپۆ'\nئێمە 23مین ساڵیادی پیلانگێڕی نێودەوڵەتی لە هەموو گۆڕەپانەکان، بە شێوەیەکی گەش و کاریگەر شەرمەزار بکەین. بە چالاکیەکانمان رای گشتی بەهێز دروست بکەین. ئێمە فاشیزمی دەوڵەتی تورک و هێزەکانی مۆدێرنیتە کە پشتگیری لێدەکەین تەشهیر بکەین.\nئێمە کەوتینە ساڵی 24ی پیلانگێڕیەکە. گەلەکەمان، هێزە دیموکراتەکان و دۆستە ئینتەرناسیۆنالیستەکانمان، پێکەوە، بە رۆحی سەفەربەری، هەنگاوی ' کاتی ئازادی' فراوان بکەین و ساڵی 24ی پیلانگێڕیەکە بکەینە سالی ئازادی جەستەیی ڕێبەر ئاپۆ.\nلە چوارچێوەیەدا گەلەکەمان، ژنان و گەنجان، هاوڕێ ئینتەرناسیۆنالیستەکانمان کە لە هەموو وڵاتان پیلانگێڕیەکە شەرمەزار دەکەین، بەشداری ڕێپێوان و میتینگەکان دەبن، سڵای خۆمان پێشکەش دەکەین.\nسڵاومان پێشکەش بە هەر کەسێک دەکەین کە بە جۆش و خڕۆشەوە بەشداری لە چالاکیەکانی ئازادی ڕێبەر ئاپۆ دەکات، دەکەین و داوای سەرکەوتنیان بۆ دەخوازین.\n#پەکەکە | #داعش | #حەسەکە |\n➕ ئەم بابەتە لەلایەن: (رۆژ هەژار)ەوە لە: Feb 22 2022 11:29PM تۆمارکراوە\n✍ ئەم بابەتە بۆ دواجار لەلایەن: (رۆژگار کەرکوکی)ەوە لە: Feb 22 2022 11:30PM باشترکراوە\n📷 فایلی وێنە 1.0.1 52 KB Feb 22 2022 11:30PM رۆژ هەژار